title: Vågspel

text: Johtuen Vågspelin pitkäaikaisen omistajan Gustaf "Trolle" Donnerin periaatteista, Vågspel on edelleen miltei täysin alkuperäisessä asussaan vuodelta 1943. Puutakila ja kansisuunnitelma ovat alkuperäisessä muodossaan. Vuosina 1999–2001 Vene peruskorjattiin Granströmin venetelakalla Hangossa ja vuosina 2017-2018 Storckholms båtsnickeri-telakalla. Vene on kilpaillut historiansa aikana miltei joka purjehduskautena ja osallistuu edelleen vuosittain regattoihin Suomenlahdella ja Pohjanmerellä. Vågspel on osallistunu 8mR MM-purjehduksiin viimeksi 2002 Helsingissä ja 2008 Hankøssa. Vågspelin parhaat saavutukset kilpailuissa ovat Coppa d'Italia vuonna 1950 Sandhamnissa ja Sinebrychoffin pokaali vuonna 1946 Helsingissä. Sinebrychoffin pokaalin puolustaja oli 1946 NJK:n Sphinx.


title: Temnikov

text: Temnikov (mord. ja ) on kaupunki Temnikovin piirissä Mordvan tasavallan luoteisosassa Venäjällä, 158 kilometriä pääkaupungista Saranskista luoteeseen. Kaupunki sijaitsee Mokšajoen varrella.


title: AGS

text: AGS voi tarkoittaa seuraavia:


SEY Suomen Eläinsuojeluyhdistysten liitto ry on joka puolella Suomea toimivien eläinsuojeluyhdistysten valtakunnallinen liitto. SEYn edeltäjä, Suomen Eläinsuojeluyhdistys ry, perustettiin v. 1901 suojelemaan hevosia ja muita eläimiä huonolta kohtelulta. Kun liittomuotoinen toiminta alkoi vuonna 2001, vanha nimi siirtyi uudelle katto-organisaatiolle. Vuonna 2007 otettiin käyttöön järjestön liittomuotoista organisaatiota paremmin kuvaava nykyinen nimi.
Liiton muodostavat 42 eri puolilla Suomea sijaitsevaa jäsenyhdistystä.


title: SEY Suomen Eläinsuojeluyhdistysten liitto

text: SEYn toiminnan kohteena ovat kaikki eläinlajit: tuotantoeläimet, harraste-eläimet, lemmikit, koe-eläimet, turkiseläimet ja luonnonvaraiset eläimet. Toiminta-ajatuksena on suojella parhaalla mahdollisella tavalla eläimiä kivulta, tuskalta, kärsimykseltä, pelolta ja haitalta. Liiton tavoitteena on taata jokaiselle eläinyksilölle mahdollisuus lajinmukaiseen elämään. Vastuulliseen eläinsuojelutyöhön kuuluu oikean ja ennaltaehkäisevän tiedon jakaminen eläimistä ja eläinten hyvinvoinnista sekä käytännön eläinsuojelutyö mm. kodittomien eläinten auttamisen muodossa.


text: Paikallisesti toimivien eläinsuojeluyhdistysten eläinsuojelutyö muodostaa SEYn ruohonjuuritason toiminnan perustan. Kaikkialle Suomeen ulottuva eläinsuojeluvalvojien verkosto on toiminnan toinen kivijalka. Eläinsuojeluneuvojat ovat SEYn kouluttamia vapaaehtoisia, jotka tekevät eläinsuojeluneuvontakäyntejä paikkoihin, joissa eläimiä pidetään. Eläinsuojeluneuvojat antavat myös ohjeita eläinten hyvään kohteluun liittyen.


text: SEY toimii ainoastaan lain sallimin keinoin. SEY ei harjoita eikä hyväksy minkäänlaista eläinsuojelun nimissä tehtävää laitonta aktivismia. SEY edistää eläinten hyvinvointia mm. tiedottaen, kampanjoiden, kouluttaen ja yhteiskunnallisen vaikuttamisen keinoin.


title: Code Civil

text: Code Civil (CC) / Code Napoléon eli Ranskan siviililaki (1804) on kuuluisin uudella ajalla julkaistuista lakikokoelmista. Code Civil on sekoitus roomalaista oikeutta (esine- ja velkaoikeus) sekä tapaoikeutta (muu osa). Sen on myös sanottu luoneen perustan yksityiselle omistusoikeudelle ja sopimusvapaudelle.


title: Code Civil

text: Code Civil reseptoitiin useaan maahan mm. Hollantiin, Portugaliin, Luxemburgiin, Kreikkaan ja lähes koko Etelä-Amerikkaan. Osaksi reseptio oli pakon sanelemaa (Napoleonin valloitussodat) ja osaksi vapaaehtoista.


title: Code Civil

text: Ylikangas, Tapio: Oikeus historiallisena ilmiönä, Suomen LM-liiton kustannus oy, Helsinki 1978.


title: Fittipaldi

text: Fittipaldi tarkoittaa muun muassa seuraavia:


title: Dermatillomania

text: Dermatillomania (myös ihon pakonomainen nyppiminen) on pakko-oireiseen spektriin kuuluva hillitsemishäiriö, jossa yksilöllä ilmenee pakonomaista tarvetta nyppiä, nykiä, raapia tai purra omaa ihoa lievittääkseen stressiä, purkaakseen ahdistusta tai tuottaakseen mielihyvää, vaikka se tekisi kipeää. Tämä nyppiminen menee joskus niin pitkälle, että iho vaurioituu pysyvästi.


title: Dermatillomania

text: Ihon nyppimisjaksoja edeltää tai niihin liittyy hetkiä, jolloin henkilö kokee jännitystä, levottomuutta, stressiä tai vainoharhaisuutta. Näihin liittyy pakonomainen tarve nyppiä, purra tai raapia ihoa tai aluetta keholla. Yleisimmät alueet ovat kasvot, selkä, päänahka, rinta ja raajat, esim. kädet, käsivarret tai jalat. Yleisimpinä oireina esiintyy turvotusta, arpeumia ja kovettumia, jotka aiheutuvat alueen iholle epidermikseen tehdystä vahingosta.


title: Dermatillomania

text: Vaivasta kärsivä usein haluaisi lopettaa nyppimisen mutta ei onnistu lopettamisessa ilman apua. Lisäksi oireiden kehitys on hyvin samanlainen kuin pakonomaisesta hiusten ja ihokarvojen nyppimisestä eli trikotillomaniasta kärsivillä.


title: Dermatillomania

text: Dermatillomania häiritsee usein päivittäistä elämää. Häpeän, kiusaantuneisuuden ja nöyryytyksen tuntemukset aiheuttavat häiriöstä kärsiville tarpeen salata oireensa. Häiriötä esiintyy useammin naisilla kuin miehillä.


title: Dermatillomania

text: Kyvyttömyys hillitä nyppimistarvetta on samankaltainen kuin trikotillomaniassa. Viimeaikaiset tutkimukset viittaavat siihen, että häiriö on trikotillomanian tavoin hillitsemishäiriö ja kuuluu osaltaan pakko-oireisiin häiriöihin.


title: Dermatillomania

text: Häiriöstä kärsivien mielestä ihon tai näppylöiden nyppiminen voi auttaa pääsemään eroon vioista ja näin näyttämään "normaalimmilta". He kokevat, etteivät heidän näppylänsä ole samanlaisia kuin muiden vaan epänormaaleja. Silloin kyseessä saattaa olla dysmorfinen ruumiinkuvahäiriö.


title: Dermatillomania

text: Mielenterveysasiantuntijat eivät juuri ole tutkineet dermatillomaniaa, koska tapaukset jäävät yleensä ilmoittamatta, mutta jotkut häiriöstä kärsivistä ovat saaneet avun kognitiivis-behavioristisesta terapiasta. Joskus myös hypnoosi sekä itsehypnoosi ja meditaatio ovat osoittautuneet hyödyllisiksi . Hoitoon määrätään myös toisinaan samaa lääkitystä, jota käytetään pakko-oireisten häiriöiden hoitoon.


title: Dermatillomania

text: Ihon "epänormaaliuksien" poistaminen voi joskus auttaa, erityisesti jos niitä on rajatussa kehonosassa, kuten jaloissa.


title: Ruzajevka

text: Ruzajevka (, mordvaksi Оразай, "Orozaj") on kaupunki Ruzajevkan piirissä Mordvan tasavallan keskiosassa Venäjällä, 25 kilometriä pääkaupungista Saranskista lounaaseen. Kaupunki sijaitsee Insarjoen varrella.


title: Ruzajevka

text: Asukasluvun kehitys:


title: Ruzajevka

text: Ruzajevka perustettiin vuonna 1631 ja se tunnettiin aluksi nimellä Urazajevka. Kaupunki siitä tuli vuonna 1937.


title: Tapani Kahri

text: Seppo Tapani Kahri (s. 8. toukokuuta 1938 Pori) on suomalainen varatuomari ja pitkäaikainen Suomen Työnantajain Keskusliiton STK:n toimitusjohtaja ja sen seuraajan Työnantajain Keskusliiton (nykyisin Elinkeinoelämän keskusliitto) varatoimitusjohtaja. Kahri oli mukana työstämässä Liinamaa I:ksi nimettyä Suomen ensimmäinen tulopoliittista kokonaisratkaisua vuonna 1969. Hän jäi eläkkeelle TT:n varatoimitusjohtajan paikalta vuonna 1998 työskenneltyään työnantajajärjestöille 33 vuoden ajan. Kahri on ollut Kauniaisten kunnallisvaltuustossa Kokoomuksen edustajana.


title: Janna

text: Janna () on islaminuskon käsite paratiisista. Vastaavasti helvetti on Jahannam. Koraanin toistuvina teemoina on usko tuomiopäivään ja tuonpuoleisessa tapahtuvaan rangaistukseen tai palkitsemiseen. Koraanissa korostetaan sosiaalista vastuuta vähäosaisista sekä uskonnollisia velvoitteita. Vastaavasti raskain synti on usko monijumalaisuuteen.


title: Janna

text: Paratiisi ja Helvetti ovat islamin käsitteissä paikannimiä, joten ne kirjoitetaan isolla. Helvetin tuskat ja Paratiisin nautinnot kuvataan ruumiillisina. Islamilaisista teologeista useimmat kuitenkin tulkitsevat tämän kuvaannollisesti – ylin Paratiisin nautinto on Jumalan näkeminen ja pahin Helvetin tuska on jääminen ikuisesti paitsi Jumalan läheisyydestä.


title: Janna

text: Islaminuskossa Paratiisi ja Helvetti liittyvät tuomiopäivän jälkeisiin aikoihin. Kuoleman jälkeen ihminen joutuu kahden enkelin, Munkirin ja Nakirin, kuulustelemaksi. Syntinen joutuu ahdistumaan haudassa, kun vastaavasti hurskasta odottaa Paratiisiin pääsy.


title: Janna

text: Islamilaisessa eskatologiassa eli viimeisten päivien tapahtumissa käydään taistelu hyvän ja pahan voimien kesken. Hyvän puolelta taistelua johtaa Mahdi, joka tuo oikeudenmukaisuuden ja ajaa vääryyden pois. Häntä avustaa Jeesus, joka palaa maan päälle ja kuolee ennen viimeistä tuomiota.


title: Janna

text: Jeesuksen roolille ei löydy perusteita Koraanista, vaan se on myöhempää perimätietoa. Tämä rooli on perua islaminuskoon kääntyneiltä kristityiltä 700–800-luvuilta eli alkuislamin aikoina ennen sunnan vakiintumista. Jeesuksen asema on vahvistunut myös islamin sisäisten kiistojen vuoksi. Šiialaisten uskonnollinen kokemus keskittyy odottamaan Mahdin, profeetta Muhammadin jälkeläisen, paluuta. Vastaavasti sunnalaiset rajoittavat Mahdin merkitystä tuomalla hänen rinnalleen Jeesuksen toisena messiaanisena hahmona.


title: Janna

text: Varsinainen viimeinen tuomio tapahtuu, kun maailmanhistoria loppuu ja kuolleet nousevat haudoistaan. Ylösnousemus koskee sekä sielua että ruumista. Tuomiopäivän tapahtumat ovat saaneet vaikutteita Lähi-idän vanhasta perinteestä. Islam tuntee ajatuksen tekojen punnitsemista sekä käsitteen sillasta, jonka yli ihmisen on kuljettava. Silta näyttää syntisestä kapealta ja hurskaasta leveältä.


title: Janna

text: Kristillisessä maailmassa käsitteet ovat herättäneet kritiikkiä. Jo keskiajalta lähtien islamia syytettiin lihalliseksi uskonnoksi. Tämä näkyy myös puhuttaessa Paratiisin neidoista. Kristinuskon käsite ruumiillisuudesta pohjautuu pitkälti gnostilaiseen, dualistiseen käsitteeseen, jossa liha kuvataan syntisenä ja sielu vastaavasti puhtaana. Muslimit puolestaan paheksuvat kristillistä, kansanomaista käsitettä Jumalasta valkopartaisena vanhana miehenä.


title: Krasnoslobodsk

text: Krasnoslobodsk (mord. ja ) on pieni kaupunki Krasnoslobodskin piirissä Mordvan tasavallan keskiosassa Venäjällä, 107 kilometriä pääkaupungista Saranskista länteen. Kaupunki sijaitsee Mokšajoen länsirannalla.


title: Krasnoslobodsk

text: Asukasluvun kehitys:


title: Krasnoslobodsk

text: Ensimmäinen maininta Krasnoslobodsksista on vuodelta 1571. Kaupunki siitä tuli vuonna 1780.


title: Jahannam

text: Jahannam () on islaminuskon käsitys helvetistä. Vastaavasti paratiisi on Janna. Paratiisi ja Helvetti ovat islamin käsitteissä paikannimiä, joten ne kirjoitetaan isolla.


title: Jahannam

text: Islamissa Helvetti ja Paratiisi liittyvät historian viimeisten päivien tapahtumiin. Koraanin toistuvina teemoina on usko tuomiopäivään ja tuonpuoleisessa tapahtuvaan rangaistukseen tai palkitsemiseen. Koraanissa korostetaan yhteisöllistä vastuuta vähäosaisista sekä uskonnollisia velvoitteita. Vastaavasti raskain synti on usko monijumalaisuuteen. Ylösnousemus koskee sekä sielua että ruumista. Tuomiopäivän tapahtumat ovat saaneet vaikutteita Lähi-idän vanhasta perinteestä.


title: Jahannam

text: Islamissa kaikella Jumalan luomalla on alku ja loppu. Koraanin mukaan viimeisinä päivinä maa järkkyy, vuoret murenevat, meret nousevat, aurinko pimenee, tähdet putoavat taivaalta ja taivas katoaa. Jumala jakaa viimeisenä päivänä tuomioita ja ainoastaan profeetta Muhammad voi vedota häneen syntisten puolesta. Jumala on armollinen, mutta ei anna anteeksi muiden jumalien asettamista rinnalleen.


title: Jahannam

text: Tuomiopäivänä synnintekijät punnitaan jättimäisellä vaa'alla. Toisessa vaakakupissa ihmisen synnit ja toisessa pieni paperilappu, jossa on islamin uskontunnustus eli šahada. Vaikeimpana tehtävänä pidetään Siratin sillan ylittämistä. Siltaa kuvataan hiustakin kapeammaksi ja miekkaa terävämmäksi. Silta näyttää syntisestä kapealta ja hurskaasta leveältä. Syntiset putoavat sillalta Helvetin tuleen, missä henget eli džinnit tunkevat ihmisten suihin kuumia ketjuja ja vetävät niitä ulos takapuolesta.


title: Karin Mayr-Krifka

text: Karin Mayr-Krifka (s. 4. kesäkuuta 1971, St. Valentin, Itävalta) on itävaltalainen entinen pikajuoksija.


title: Karin Mayr-Krifka

text: Mayr-Krifka voitti 1997 Itävallan sisäratojen mestaruuden 60 metrin juoksussa. Samana vuonna hän karsiutui Pariisin sisäratojen MM-kisoissa 60 metrin alkuerissä ajalla 7,44 ja voitti Itävallan mestaruuden sekä 100 metrin juoksussa että 200 metrin juoksussa. Seuraavana vuonna hän voitti Itävallan sisäratojen mestaruuden 60 ja 200 metrillä ja ulkoratojen mestaruuden 100 metrillä. Vuonna 1999 hän voitti maansa mestaruuden sisäradoilla 60 metrillä ja ulkoradoilla 100 metrillä. Mayr-Krifka voitti 2000 Itävallan sisäratojen mestaruuden 60 ja 200 metrillä sekä ulkoratojen mestaruuden 100 ja 200 metrillä. Sydneyn olympialaisissa hän karsiutui 100 metrin alkuerissä ajalla 11,50 ja 200 metrin alkuerissä ajalla 23,90. Seuraavana vuonna hän voitti maansa sisäratojen mestaruuden 60 ja 200 metrillä, mutta karsiutui Lissabonin sisäratojen MM-kisoissa 60 metrin välierissä ajalla 7,33 ja 200 metrin välierissä ajalla 23,52. Myöhemmin samana vuonna hän karsiutui Edmontonin ulkoratojen MM-kisoissa 200 metrin alkuerissä.


title: Karin Mayr-Krifka

text: Mayr-Krifka voitti 2002 jälleen Itävallan sisäratojen mestaruuden 60 ja 200 metrillä. Wienin sisäratojen EM-kisoissa hän voitti EM-hopeaa 200 metrillä ajalla 22,70 ja sijoittui 60 metrillä neljänneksi ajalla 7,22. Myöhemmin samana vuonna hän voitti Itävallan mestaruuden 100 ja 200 metrillä sekä sijoittui Münchenin EM-kisoissa 200 metrillä seitsemänneksi ja karsiutui 100 metrin välierissä. Seuraavana vuonna hän voitti maansa sisäratojen mestaruuden 60 ja 200 metrillä sekä sijoittui Birminghamin sisäratojen MM-kisoissa 60 metrillä viidenneksi. Ulkoradoilla hän voitti Itävallan mestaruuden 100 ja 200 metrillä ja karsiutui Pariisin MM-kisoissa 100 metrin toisissa alkuerissä ajalla 11,34 ja 200 metrin toisissa alkuerissä. Vuonna 2004 hän voitti MM-pronssia Budapestin sisäratojen MM-kisoissa 200 metrillä. Myöhemmin samana vuonna hän voitti Itävallan mestaruuden 200 metrillä. Ateenan olympialaisissa hän karsiutui 100 metrin toisissa alkuerissä ja 200 metrin toisissa alkuerissä. Seuraavana vuonna hän voitti Itävallan sisäratojen mestaruuden 60 ja 200 metrillä ja EM-hopeaa Madridin sisäratojen EM-kisoissa 200 metrillä. Ulkoradoilla hän voitti maansa mestaruudet 100 ja 200 metrillä, mutta karsiutui Helsingin MM-kisoissa 200 metrin alkuerissä.


title: Saaren Tulitikkutehdas

text: Saaren tulitikkutehdas oli vuosina 1904–1937 Mäntsälän Saarella toiminut tulitikkutehdas. Viidesosa Suomen tulitikuista tehtiin Mäntsälässä ja Saaren tulitikkutehdas oli Mäntsälän suurin tulitikkutehdas.


title: Saaren Tulitikkutehdas

text: Saaren kartano oli siirtynyt vapaaherra Richard Casimir de la Chapellelle vuonna 1885. Hän perusti Saaren tulitikkutehtaan vuonna 1904. Ruotsalaisen teollisuusmiehen Ivar Kreugerin tulitikkutrusti osti Saaren tulitikkutehtaan salanimellä Saaren Tulitikku Oy ja tuhosi tehtaan koneet.


title: Saaren Tulitikkutehdas

text: Muita Mäntsälässä toimineita tulitikkutehtaita:


title: Vasile Marchiș

text: Vasile Marchiș (s. 22. helmikuuta 1972 Bistra, Romania) on romanialainen jalkapalloilija, joka edustaa Kakkosessa pelaavaa Pallo-Iiroja. Marchiș on pelipaikaltaan keskuspuolustaja. Hän myös valmentaa seuran B-juniorijoukkuetta.


title: Vasile Marchiș

text: Marchiș aloitti jalkapallon pelaamisen vasta 18-vuotiaana harrastettuaan sitä ennen kreikkalais-roomalaista painia. Jalkapallourallaan hän on edustanut Suomessa Nokian Pyryä, Pallo-Iiroja, FC Jazzia, Tampere Unitedia ja MyPaa. MyPa hankki hänet tammikuussa 2007 korvaamaan Queens Park Rangersiin siirtynyttä Sampsa Timoskaa. Marchiș on pelannut Veikkausliigassa 101 ottelua ja tehnyt niissä viisi maalia, joista ensimmäisen 2. kesäkuuta 2002 Jazzin paidassa MyPaa vastaan. Hän on voittanut Unitedissa kerran SM-kultaa ja kahdesti SM-pronssia. Kaudeksi 2008 Marchiș palasi takaisin Pallo-Iiroihin.


title: Vasile Marchiș

text: Marchiș on naimisissa ja hänellä on kaksi lasta, joista adoptiopoika Andrei Ion "Lulu" Marchiș (s. 1986), pelasi samaan aikaan isänsä kanssa Pallo-Iiroissa kaudella 2009. Tytär Jennifer Marchiș pelaa Pallo-Iirojen junioreissa.


title: Dan Green

text: Jay Snyder, taiteilijanimeltään Dan Green, (s. 7. helmikuuta 1971 San Rafael, Kalifornia, Yhdysvallat) on yhdysvaltalainen ääninäyttelijä, joka tuli tunnetuksi dubattuaan "Yu-Gi-Oh! Duel Monsters" -animen päähahmoja Yugi Motoa ja Yami Yugia.


title: Dan Green

text: Green aloitti uransa aluksi näyttelijänä esiintyen teatterissa, televisiossa ja Independent-elokuvissa. Vuosia myöhemmin hänen ystävänsä Tony Salernon kehotuksesta Green kokeili ääninäyttelemistä ja teki aluksi sivuääniä Pokémoniin. Samalla hän alkoi työskennellä 4Kids Entertainmentille ja sai tilaisuuden koe-esiintyä Yu-Gi-Oh! -sarjan päähahmoa Yugi Motoa. Alun perin rooli meni toiselle näyttelijälle, joka kuitenkin kieltäytyi Yugi Moton ääniroolista ja tämän myötä Green sai uransa ensimmäisen merkittävän ääniroolin. Sarjan ollessa suosittu Yhdysvalloissa Green kertoi olevansa yllättynyt olevansa tunnettu henkilö, jota ei kuitenkaan tunnistettu New Yorkin kaduilla ja kaupoissa. Samalla hän kertoi haastattelussa suosikki Yu-Gi-Oh -hahmonsa olevan Pegasus J. Crawford ja suosikkikortin olevan Dark Magician. Myöhemmin Green sai Pokémonissa Treeckon ääniroolin, joka kesti aina sarjan kahdeksanteen tuotantokauteen asti. Pokémon on samalla hänen pitkäaikaisin sarja, johon Green on tehnyt äänirooleja jo vuodesta 2001 lähtien.


title: Dan Green

text: Green tunnetaan myös Knucklesin äänenä Sonic X:ssä, sekä Sonic the Hedgehog -peleissä, kuten Shadow the Hedgehog ja Sonic Riders. Dubbaamisen lisäksi hän on tehnyt alkuperäisiä äänirooleja muun muassa Teini-ikäisiin mutanttininjakilpikonniin, Princess Natashaan, , Kappa Mikeyn ja Eläköön Pinataan. Lisäksi Green tekee mainosjuontoja muun muassa 4Kidsin omistamalle kanavalle 4Kids TV:lle.


title: Dan Green

text: Green on opiskellut ääninäyttelemistä kuusi vuotta Juilliard Schoolissa Joshua Sethin alaisuudessa. Hän oli naimisissa näyttelijä Michal Friedmanin kanssa, mutta tämä kuoli 25. marraskuuta 2011 synnytettyään pariskunnan kaksoslapset.


title: Dan Green

text: Green on myös kertonut epämieltymyksensä 4Kidsin tapaan sensuroida animea, mutta ymmärtää heidän tarkoituksensa.


title: Joanne Fenn

text: Joanne Fenn (s. 19. lokakuuta 1974) on brittiläinen entinen 800 metrin juoksija.


title: Joanne Fenn

text: Fenn karsiutui Lissabonin sisäratojen MM-kisoissa 2001 800 metrin alkuerissä ajalla 2.05,16. Seuraavana vuonna hän karsiutui Münchenin EM-kisoissa matkan välierissä ajalla 2.02,99. Vuonna 2003 hän sijoittui Euroopan sisäratojen cupissa toiseksi ja Birminghamin sisäratojen MM-kisoissa viidenneksi ajalla 1.59,95, mutta karsiutui Pariisin ulkoratojen MM-kisoissa välierissä. Fenn juoksi seuraavana vuonna toiseksi Euroopan sisäratojen cupissa ja voitti MM-pronssia Budapestin sisäratojen MM-kisoissa ajalla 1.59,50. Myöhemmin samana vuonna hän karsiutui Ateenan olympialaisissa välierissä ja oli kuudes.


title: Siilinlahden koulu

text: Siilinlahden koulu on Siilinjärven suurin ala-aste.


title: Siilinlahden koulu

text: Siilinlahden koulu on noin 550 lapsen lähikoulu Siilinjärven taajama-alueella. Koulu toimii kahdessa eri pisteessä. Päivärinteen yksikössä on noin 90 alkuopetuksen oppilasta ja Siilinlahdella 1-6 luokkien opetusta. Lisäksi Siilinlahdella on erilliset tilat teknisen työn opetukseen.


title: Siilinlahden koulu

text: Siilinlahdella on neljä erityisluokkaa ja Päivärinteellä kolme S-luokkaa, joissa annetaan yksilöllistä ja toiminta-alueittain etenevää perusopetusta vuosiluokilla 0-9.


title: Aila Paunonen

text: Aila Elisabeth Paunonen (o.s. Virkberg, s. 29. marraskuuta 1954 Muhos) on entinen suomalainen keskimatkojen juoksija. Hän saavutti henkilökohtaisilla matkoilla ulkoradoilla viisi suomenmestaruutta. Seuratasolla hän edusti Muhoksen Urheilijoita ja Raahen Vesaa.


title: Aila Paunonen

text: Hän on naimisissa kestävyysjuoksijana tunnetun Ari Paunosen kanssa. Hänen sisarensa Teija Niskala (o.s. Virkberg) on voittanut kuusi SM-mitalia 800:n ja 1 500 metrin juoksuissa.


title: Linda Ferga-Khodadin

text: Linda Ferga-Khodadin (s. 24. joulukuuta 1976) on ranskalainen pika-aitajuoksija.


title: Linda Ferga-Khodadin

text: Ferga-Khodadin sijoittui Pariisin sisäratojen MM-kisoissa 1997 pituushypyssä yhdenneksitoista tuloksella 637. Myöhemmin samana vuonna hän karsiutui Ateenan ulkoratojen MM-kisoissa tuloksella 646. Seuraavana vuonna hän voitti pituudessa EM-pronssia Valencian sisäratojen EM-kisoissa.


title: Linda Ferga-Khodadin

text: Ferga-Khodadin juoksi Maebashin sisäratojen MM-kisoissa 1999 viidenneksi 60 metrin aitajuoksussa ajalla 7,95. Seuraavana vuonna hän voitti saman matkan EM-kultaa Gentin sisäratojen EM-kisoissa ajalla 7,88 ja oli Sydneyn kesäolympialaisissa 100 metrin aitajuoksussa seitsemäs ajalla 13,11. 2001 hän sijoittui Lissabonin sisäratojen MM-kisoissa 60 metrin aidoissa kuudenneksi ja Edmontonin ulkoratojen MM-kisoissa 100 metrin aidoissa seitsemänneksi ajalla 12,80. Seuraavana vuonna hän sijoittui Wienin sisäratojen EM-kilpailuissa 60 metrin aitajuoksussa alun perin toiseksi, mutta nousi myöhemmin voittajaksi kun voittaja Glory Alozie hylättiin. Münchenin ulkoratojen EM-kisoissa hän karsiutui 100 metrin aitojen välierissä.


title: Linda Ferga-Khodadin

text: Ferga-Khodadin oli 2003 60 metrin aidoissa Euroopan sisäratojen cupissa toinen ja Birminghamin sisäratojen MM-kisoissa viides. Myöhemmin samana vuonna hän karsiutui Pariisin ulkoratojen MM-kisoissa 100 metrin aitojen välierissä. Seuraavana vuonna hän juoksi Euroopan sisäratojen cupissa 60 metrin aidoissa kuudenneksi, mutta voitti saman matkan MM-pronssia Budapestin sisäratojen MM-kisoissa ajalla 7,82. Ulkoradoilla hän karsiutui 100 metrin aidoissa Ateenan olympialaisissa ja sijoittui seitsemänneksi ajalla 12,75. Vuonna 2005 Ferga-Khodadin karsiutui Madridin sisäratojen EM-kisoissa 60 metrin sileän välierissä ajalla 7,37. Myöhemmin samana vuonna hän voitti Euroopan cupin 100 metrin aidoissa ajalla 12,73, mutta karsiutui Helsingin MM-kisoissa matkan välierissä.


title: Alina Râpanu

text: Alina Râpanu (s. 29. lokakuuta 1981) on romanialainen yleisurheilija, jonka päämatka on 400 metrin juoksu.


title: Alina Râpanu

text: Râpanu voitti Ljubljanan nuorten EM-kisoissa 1997 hopeaa 400 metrin juoksussa ajalla 53,10 ja sijoittui Annecyn nuorten MM-kisoissa 1998 neljänneksi samalla matkalla ajalla 52,89. Seuraavana vuonna hän karsiutui Maebashin sisäratojen MM-kisoissa matkan välierissä. Vuonna 2000 hän juoksi Santiago de Chilen nuorten MM-kisoissa neljänneksi 800 metrin juoksussa ajalla 2.04,60. Kolme vuotta myöhemmin hän oli neljäs Euroopan sisäratojen cupissa 400 metrillä. Râpanu oli Budapestin sisäratojen MM-kisoissa 2004 mukana Romanian joukkueessa, joka voitti MM-pronssia 4 x 400 metrin viestijuoksussa.


title: Operaatio Sotavaunut

text: Operaatio Sotavaunut () oli brittiläinen kommandohyökkäys St. Nazairen satamaan Ranskassa 28. maaliskuuta 1942. Hyökkäyksen tarkoitus oli tuhota kaupungissa oleva Forme Eclusive -telakka, joka oli ainoa Saksan ulkopuolinen telakka, jossa taistelulaiva Tirpitz olisi voitu telakoida.


title: Operaatio Sotavaunut

text: St. Nazairen telakka oli alun perin rakennettu aikansa suurinta matkustaja-alusta S/S Normandieta varten ja oli täten ainut tarpeeksi iso telakka huoltaakseen suuria saksalaisia taistelualuksia kuten Tirpitziä. Telakan tuhoaminen merkitsisi sitä, että pahana vaaratekijänä olevat suuret taistelulaivat jouduttaisiin viemään Saksaan tai Norjaan asti telakoitavaksi – ja siellä ne olisivat kauempana, sekoittaen saksalaisille elintärkeiden sukellusveneiden huollon ja uudisrakennukset vaatiessaan valtavan määrän muutenkin niukkaa työvoimaa.


title: Operaatio Sotavaunut

text: Tehtävään valittiin yksi yhdysvaltalaisista "Lend-Lease"-aluksista, vanha Town-luokan hävittäjä "HMS Campbeltown". Alus riisuttiin aseista, sen majoitustiloista ja etuosaan tehtiin kehikko, johon sijoitettiin 40 syvyyspommia sekä niiden ympärille vastaava määrä irtoräjähteitä, joita yhteensä oli viisi tonnia. Alus miehitettiin vapaaehtoisilla. Aluksen ulkoasua muutettiin sen verran, että se näytti vanhentuneelta saksalaiselta Möwe-luokan torpedoveneeltä.


title: Operaatio Sotavaunut

text: Saattajiksi alus sai neljätoista moottorivenettä sekä neljä moottoritykkivenettä, joiden miehityksenä oli 80 räjäytyseksperttiä sekä 100 kommandosotilasta.


title: Operaatio Sotavaunut

text: Monimutkaisen viestijuonittelun ja Saksan sotalipun turvin saattue pääsi aivan sataman suulle asti ennen kuin saksalaiset avasivat tulen kello 1.27, jolloin britit vaihtoivat natsiliput omiin taistelulippuihinsa. Kello 1.34 miinoitettu hävittäjä törmäsi täydellä vauhdilla telakan sulkuportteihin, jotka se murskasi juuttuen paikalleen niin, ettei sitä olisi saatu pois muuten kuin romuttamalla paikalla.


title: Operaatio Sotavaunut

text: Nyt kommandojoukot ryntäsivät pikkuveneistä maihin ja tuhosivat sekä telakan pohjoispuolisen sillan sekä telakan pumppuaseman sekä miinoittivat kaksi hinaajaa. Tulitukiosasto kävi koko ajan kiivasta taistelua saksalaisen rannikkopuolustuksen kanssa.


title: Operaatio Sotavaunut

text: Kun kaikki oli varmistettu, alkoi vetäytyminen raskaita tappioista kärsittyään. Kolme moottorivenettä ja toistakymmentä miestä pääsi takaisin Englantiin, viisi miestä onnistui pakenemaan muuten. Hyökkääjistä kaatui 169 ja loput vangittiin.


title: Operaatio Sotavaunut

text: Noin kello 10.00 aamulla miinoitetun hävittäjän moninkertaiset sytyttimet, joita saksalaiset eivät onnistuneet poistamaan, toimivat ja "HMS Campbeltown" sekä telakan sulkuportit lensivät ilmaan mukanaan satakunta saksalaista pioneeria, jotka loppuun asti yrittivät tehdä panoksia toimimattomiksi. Räjäytyksen suunnitellut englantilainen pioneeriupseeri oli kuitenkin tehnyt työnsä taitavasti. Tärkeimmät räjäyttimet olivat paikoissa, joihin ei päässyt käsiksi purkamatta koko räjähderakennetta, ja se taas oli estetty ansoittamalla rakenne. Varmistimet oli poistettu viime hetkessä jokimatkan aikana. Panokset viritettiin sähkökytkennän avulla, ja kellojen käynnistyttyä johdot poistettiin.


title: Operaatio Sotavaunut

text: Forme Eclusive -telakka pysyi poissa käytöstä sodan loppuun asti. Tämä osaltaan sekoitti saksalaisten suunnitelmia taistelulaiva Tirpitzin suhteen, koska telakkaa ei ollut, alusta ei haluttu vaarantaa niin herkästi. Se suorittikin ainoastaan yhden rynnäkön Huippuvuorille ennen pienoissukellusveneiden uhkarohkeaa ylläkköä.


title: Demokraattinen puolue (Italia)

text: Demokraattinen puolue (, PD) on italialainen syksyllä 2007 perustettu keskusta-vasemmistolainen puolue. Puolueen nykyinen johtaja, eli puoluesihteeri, on Matteo Renzi.


title: Demokraattinen puolue (Italia)

text: Italian poliittinen kenttä meni uusiksi 1990-luvun alussa ns. Tangentopoli-lahjusjutun vuoksi, jolloin maata puoli vuosisataa hallinnut kristillisdemokraattinen puolue hajotettiin. Samaan aikaan Italian kommunistinen puolue hajosi vuonna 1991 ja sen kannattajat muodostivat Demokraattisen vasemmistopuolueen, joka muodosti myöhemmin Vasemmistodemokraatit (DS).


title: Demokraattinen puolue (Italia)

text: Taloustieteen professori ja entinen kristillisdemokraattien jäsen Romano Prodi kokosi laajan Oliivipuukoalition ("L'Ulivo"), joka voitti vuoden 1996 vaalit. Oliivipuu elvytettiin vuoden 2004 europarlamenttivaaleihin neljän puolueen voimin ja vuoden 2006 vaaleihin, jossa Prodi nousi pääministeriksi. Vasemmistodemokraatit (DS) ja Democrazia è Libertà – La Margherita (DL) pitivät huhtikuussa 2007 viimeisen puoluekokouksensa, jossa hyväksyivät yhdistymisen. Puolueelle valittiin johto jäsenäänestyksessä 14. lokakuuta 2007. Äänestykseen osallistui kolmisen miljoonaa kannattajaa, joista kolme neljäsosaa kannatti puheenjohtajaksi Walter Veltronia. Helmikuussa 2009 Veltroni kuitenkin erosi puolueen hävittyä Sardinian paikallisvaalit.


title: Demokraattinen puolue (Italia)

text: Nykyinen Demokraattinen puolue perustettiin 14. lokakuuta 2007 useiden vasemmistolaisten ja keskustalaisten puolueiden yhdistyessä. Demokraattisen puolueen muodostaneet puolueet olivat:


title: Demokraattinen puolue (Italia)

text: Demokraattinen puolue kärsi pian perustamisensa jälkeen keväällä 2008 vaalitappion Silvio Berlusconin oikeistoblokille. Ylimääräinen puoluekokous valitsi helmikuussa 2009 puoluejohtajaksi äänin 1047–92 Franceschinin. Puoluesihteeriksi valittiin lokakuussa 2009 Pier Luigi Bersani.


title: Demokraattinen puolue (Italia)

text: Vuoden 2013 parlamenttivaaleissa Demokraattinen puolue sai edustajainhuoneen vaaleissa 25,42 prosenttia äänistä ja senaatin vaaleissa 27,43 prosenttia. Puolue kuului keskusta-vasemmiston liittoumaan, jonka johdossa oli Bersani. Tästä liitoumasta tuli edustajainhuoneen suurin ryhmä ja senaatissa toiseksi suurin. Bersani erosi puolueen johdosta, kun kaksi hänen ehdokastaan Italian presidentiksi eivät olleet saaneet puolueen parlamenttiryhmältä riittävää tukea. Presidentiksi valittiin uudestaan puolueen ehdokas Giorgio Napolitano. Myös pääministeri Enrico Letta tuli Demokraattisesta puolueesta, kun puolue muodosti yhteishallituksen Silvio Berlusconin johtaman Vapauden kansa -puolueen kanssa. Toukokuussa 2013 Guglielmo Epifani valittiin "väliaikaiseksi" puoluesihteeriksi. Joulukuussa 2013 Matteo Renzi valittiin puolueen johtajaksi vaalissa, johon saivat osallistua myös muut kuin puolueen jäsenet. Äänestäneitä oli 2,5 miljoonaa ja Renzi sai 68 prosenttia äänistä. Helmikuussa 2014 puolue lopetti tukensa Lettan hallitukselle ja valitsi Renzin pääministeriksi. Demokraattinen puolue liittyi Euroopan sosiaalidemokraattisen puolueen täysjäseneksi 28. helmikuuta 2014.


title: Demokraattinen puolue (Italia)

text: Joulukuussa 2016 Renzin hallitus erosi, koska hallituksen ehdotus perustuslain muuttamiseksi oli hävinnyt kansanäänestyksessä. Tilalle tuli Demokraattisen puolueen Paolo Gentilonin johtama hallitus. Renzi erosi puolusihteerin tehtävästä helmikuussa 2017, mutta hänet valittiin tehtävään uudestaan huhtikuussa 2017 äänestyksessä, johon osallistui noin kaksi miljoonaa italialaista. Renzi sai 70 prosenttia äänistä.


title: David McCarthy

text: David McCarthy (s. 16. heinäkuuta 1983 Dublin, Irlanti) on irlantilainen yleisurheilija.


title: David McCarthy

text: McCarthy voitti 2002 Irlannin sisäratojen mestaruuden 400 metrin juoksussa. Hän karsiutui samana vuonna Wienin sisäratojen EM-kisoissa matkan välierissä ajalla 46,86 ja sijoittui Kingstonin nuorten MM-kisoissa seitsemänneksi. Münchenin ulkoratojen EM-kisoissa hän karsiutui alkuerissä. Seuraavana vuonna McCarthy juoksi Birminghamin sisäratojen MM-kisoissa viidenneksi ajalla 46,61. Budapestin sisäratojen MM-kisoissa 2004 hän karsiutui 400 metrin henkilökohtaisessa kilpailussa välierissä, mutta oli samoissa kisoissa mukana Irlannin joukkueessa, joka voitti MM-pronssia 4 × 400 metrin viestijuoksussa.


title: David McCarthy

text: McCarthy karsiutui 2005 Madridin sisäratojen EM-kisoissa alkuerissä. Moskovan sisäratojen MM-kisoissa 2006 hän karsiutui välierissä ja Göteborgin EM-kisoissa samana vuonna alkuerissä ajalla 46,53. Hän karsiutui 2007 Birminghamin sisäratojen EM-kisoissa 800 metrin juoksun välierissä ajalla 1.49,37. McCarthy karsiutui 800 metrin välierissä Torinon sisäratojen EM-kisoissa 2009, alkuerissä Dohan sisäratojen MM-kisoissa 2010 ja välierissä Barcelonan EM-kisoissa 2010.


title: Alone in the Dark (vuoden 2008 videopeli)

text: Alone in the Dark (alun perin nimellä Alone in the Dark: Near Death Investigation ja epävirallisesti Alone in the Dark 5) on Infogramesin luoman "Alone in the Dark" -selviytymiskauhupelisarjan viides osa. Pelin PlayStation 3 -version nimi on Alone in the Dark: Inferno.


text: "Alone in the Dark" julkaistiin Microsoft Windowsille, PlayStation 2:lle, Wiille, PlayStation 3:lle ja Xbox 360:lle Euroopassa toukokuussa ja Pohjois-Amerikassa kesäkuussa 2008. Pelistä piti tulla myös Nintendo DS - ja PlayStation Portable -versiot, mutta ne peruutettiin. Kaikki muut versiot kehitti Eden Games, mutta PlayStation 2:lle ja Wiille pelin kehitti Hydravision Entertainment.


text: "Alone in the Darkin" päähenkilö on Edward Carnby, joka tunnetaan myös muista "Alone in the Dark" -peleistä. Edward etsii vastauksia outoihin yliluonnollisiin ja omituisiin tapauksiin, ja taistelee samalla New Yorkin Central Parkissa.


text: "Alone in the Dark: Near Death Investigation" on rakennettu episodimaiseksi. Tarina on jaettu keskimäärin noin 30–40 minuuttia kestäviksi seikkailuiksi. Jokaisessa episodissa on oma lopetuksensa ja kun pelaaja lopettaa pelinsä, paljastus seuraavaan episodiin ilmestyy. Jokaisessa episodissa on myös videopätkiä, joissa kerrotaan muun muassa miten pelaaja on edennyt tähän mennessä. Tämän avulla pelaaja voi helpommin muistaa, mitä tehtäviä hänellä on.


title: Janne Raudaskoski

text: Janne Raudaskoski (s. 1976 Ylivieska) on suomalainen taikuri, jonka erityisalaa on taikuuden yhdistäminen klovneriaan ja teknologiaan. Ammattitaikuriksi hän ryhtyi vuonna 1997.


title: Janne Raudaskoski

text: Raudaskoski on valmistanut kaksi elämysteatteriksi kutsumaansa soolotuotantoa, joissa hän yhdistää teatteria ja taikuutta: "Watti Walopää ja kadonnut hehku" (2008) ja "The Outsider" (2011). Lisäksi hän on esiintynyt lukuisissa eri tilaisuuksissa ja taikanäytelmissä Suomen lisäksi Yhdysvalloissa, Kiinassa, Englannissa, Venäjällä, Tanskassa, Norjassa ja Ruotsissa.


title: Janne Raudaskoski

text: Raudaskoski toimii Taikateatteri 13:n varapuheenjohtajana ja The Amazing Magic Theatre -yrityksensä toimitusjohtajana.


title: Scott Clements

text: Scott Clements on yhdysvaltalainen pokeriammattilainen. Hän on kaksinkertainen WSOP- ja WPT-voittaja.


title: Scott Clements

text: Scott sijoittui rahasijoille World Series of Pokerin pääturnauksessa vuonna 2005 ja seuraavana vuonna voitti ensimmäisen WSOP-rannekkeensa 3 000 dollarin sisäänoston omaha hi/lo -turnauksesta. Lokakuussa 2006 Clements voitti World Poker Tourin North American Poker Championships -turnauksen ja ansaitsi ykköstilastaan 250 027 Kanadan dollaria. Seuraavan kesän WSOP:ssa Clements oli rahasijoilla viisi kertaa ja hän voitti toisen rannekkeensa, tällä kertaa 1500 dollarin pot limit omahasta. Hän oli myös finaalipöydässä Phil Hellmuthin voittamassa 1 500 dollarin no limit hold 'em -turnauksessa. Lokakuussa 2007 Clements uusi voittonsa North American Poker Championshipsissa. Ykköspalkinto oli tällä kertaa 1 456 585 Kanadan dollaria.


title: Scott Clements

text: Tammikuussa 2008 Clementsin pokeriuran turnausansiot ylittivät 2,8 miljoonaa dollaria.


title: Salome Zurabišvili

text: Salome Zurabišvili (, , s. 18. maaliskuuta 1952, Pariisi, Ranska) on entinen ranskalainen diplomaatti, nykyisin georgialainen poliitikko. Hän oli Georgian ulkoministeri 2004–2005. Hänet valittiin Georgian presidentiksi marraskuussa 2018. Hänen ääniosuutensa oli 59,52 prosenttia., ja hän astuu virkaan 16. joulukuuta 2018. Tämä oli viimeinen kerta kun Georgian presidentti valitaan suoralla kansanvaalilla.


title: Salome Zurabišvili

text: Zurabišvili syntyi Pariisissa georgialaisten emigranttien perheeseen. Hän kävi parhaita ranskalaisia kouluja, kuten Sciences Pota ja aloitti opiskelun Columbian yliopistossa New Yorkissa 1972. Hän jätti kuitenkin opiskelun kesken ja meni Ranskan ulkoministeriön palvelukseen. Hän oli lähettiläänä Roomassa, New Yorkissa YK:ssa, ETYJissa Wienissä, Tšadissa ja NATO:ssa sekä WEU:ssa Brysselissä. Hän vieraili Georgiassa ensimmäisen kerran 1986.


title: Salome Zurabišvili

text: Zurabišvili oli Ranskan Kansallisen puolustuksen direktoraatin kansainvälisten ja strategisten asioiden osaston johdossa 2001–2003, kunnes hänet nimitettiin lähettilääksi Georgiaan 2003. Zurabišvili ilmoitti erostaan Ranskan palveluksesta ja jäi Georgian politiikkaan.


title: Salome Zurabišvili

text: Presidentti Mikheil Saakašvili nimitti hänet ulkoministeriksi maaliskuussa 2004. Hänet kuitenkin erotettiin 19. lokakuuta 2005 parlamentin kanssa syntyneiden erimielisyyksien vuoksi. Zurabišvili arvosteli Saakašvilia myös nepotismista.


title: Salome Zurabišvili

text: Sittemmin Zurabišvilista on tullut Saakašvilin vastaisen liikkeen johtohahmo. Marraskuussa 2005 hän perusti "Salome Zurabišvilin liikkeen" ja tammikuussa 2006 "Georgian tie" -puolueen ().


title: Salome Zurabišvili

text: Zurabišvili on vastustanut suoria neuvotteluja Venäjän johdon kanssa, toisin kuin muut oppositiojohtajat Nino Burdžanadze ja Zurab Nogaideli.


title: Terminator: Sarah Connorin aikakirjat

text: Terminator: Sarah Connorin aikakirjat () on yhdysvaltalainen science fiction -televisiosarja. Sen on tuottanut Warner Bros. Television ja C2 Pictures. Sarja keskittyy Sarah Connorin ja hänen poikansa, John Connorin, elämään "Terminator 2 – Tuomion päivä" -elokuvan tapahtumien jälkeen.


title: Terminator: Sarah Connorin aikakirjat

text: "Terminator: Sarah Connorin aikakirjat" -sarjan ensimmäinen tuotantokausi käynnistyi Yhdysvalloissa FOX-televisiokanavalla 13. tammikuuta 2008 ja kesti lyhennetyn yhdeksän jakson esityskauden verran maaliskuun loppuun saakka.


title: Terminator: Sarah Connorin aikakirjat

text: Sarjan hyvän vastaanoton ansiosta televisiokanava FOX tilasi lyhennetyn, 13 jaksoa sisältävän toisen tuotantokauden, jonka esitys alkoi 8. syyskuuta 2008. FOX vahvisti 17. lokakuuta 2008 tilanneensa yhdeksän lisäjaksoa, joten toinen tuotantokausi on yhdysvaltalaisille televisiosarjoille tyypillinen 22 jakson kokonaisuus.


title: Terminator: Sarah Connorin aikakirjat

text: Tuotantoyhtiö C2 Picturesissa toimivat myös "Terminator 2" ja "" -elokuvien tuottajat Mario Kassar ja Andrew G. Vajna.


title: Terminator: Sarah Connorin aikakirjat

text: FOX ilmoitti toukokuussa 2009, että toinen kausi jäi sarjan viimeiseksi.


title: Kyösti Valfrid Kaukovalta

text: Kyösti Valfrid (K. V.) Kaukovalta (vuoteen 1905 Gustaf Walfrid Alitalo () oli Tampereella vaikuttanut opettaja ja historiantutkija.


title: Kyösti Valfrid Kaukovalta

text: Kaukovallan vanhemmat olivat talollinen August Alitalo ja Ida Pelttari. Hän pääsi ylioppilaaksi 1906 ja valmistui filosofian maisteriksi 1908 sekä opiskeli vielä Berliinissä 1908–1909. Kaukovalta toimi Tampereen suomalaisen yhteiskoulun opettajana vuodesta 1910 sekä Tampereen kauppaoppilaitoksen rehtorina vuodesta 1918 ja oli Tampereen Sanomain päätoimittajana 1923–1926.


title: Kyösti Valfrid Kaukovalta

text: Kaukovalta oli naimisissa vuodesta 1910 Helga Maria Rosengrenin kanssa. Heidän lapsiaan olivat kirjailijat Ilpo Kaukovalta, Eila Kaukovalta ja Soile Kaukovalta (Kaukovalta-Perttunen, myöh. Kaukovalta-Kaila). Soile Kaukovallan poika on kirjailija Kai Kyösti Kaukovalta (e. Perttunen).


title: Zurab Žvania

text: Zurab Besarionis dze Žvania (, 9. joulukuuta 1963 – 3. helmikuuta 2005) oli georgialainen poliitikko ja entinen parlamentin puhemies ja pääministeri 18. helmikuuta 2004 lähtien kuolemaansa saakka.


title: Zurab Žvania

text: Žvania syntyi Tbilisissa. Hän opiskeli biologiaa Tbilisin valtioyliopistolla ja työskenteli siellä vuoteen 1992.


title: Zurab Žvania

text: Hän lähti politiikkaan 1988. Hän oli 1988–1990 perustamansa Vihreän puolueen kanssajohtajana. Puolue oli yksi ryhmistä, joka ajoi maan itsenäisyyttä Neuvostoliitosta. Hän oli oppositiossa Zviad Gamsakhurdian aikana, mutta liittyi Eduard Ševardnadzen perustamaan Georgian kansalaisten liittoon (Sakartvelos Mokalaketa Kavshiri; SMK) ja nousi 1993 sen pääsihteeriksi, samana vuonna kun hänet valittiin parlamenttiin. Vuonna 1995 hänestä tuli myös parlamentin puhemies.


title: Zurab Žvania

text: Žvania riitautui Ševardnadzen kanssa ja erosi puhemiehen asemasta 1. marraskuuta 2001 sekä puolueesta. Vuonna 2002 hän perusti Yhdistyneet demokraatit -puolueen. Marraskuun 2003 parlamenttivaalien jälkeen, joita pidettiin yleisesti vilpillisinä, Žvania ja muut oppositio, kuten Mikheil Saakašvili organisoivat Ševardnadzen kaataneet joukkomielenosoitukset, jotka tultiin tuntemaan ruusuvallankumouksena. Ševardnadze erosi kahden viikon protestien jälkeen 23. marraskuuta. Žvania itse pääsi jäseneksi väliaikaishallitukseen, kunnes Saakašvili voitti 4. tammikuuta 2004 järjestetyt presidentinvaalit. Hänestä itsestään tuli pääministeri 18. helmikuuta 2004.


title: Zurab Žvania

text: Žvania löydettiin kuolleena aamulla 3. helmikuuta 2005 ystävänsä asunnosta. Myös asunnon omistaja, kuvernööri Raul Jusupov löytyi kuolleena. Ruumiinavauksen mukaan he kuolivat häkämyrkytykseen, jonka aiheuttajaksi epäiltiin väärin asennettua kaasulämmitintä.


title: Zurab Žvania

text: Žvanian perheenjäsenet epäilivät virallista kuolinsyytä ja hänen veljensä sanoi olevansa varma että Zurab Žvania murhattiin. Myös entinen presidentti Ševardnadze sanoi uskovansa että Žvania murhattiin. Vahvimman syytöksen esitti 2007 entinen puolustusministeri Irakli Okruašvili, joka sanoi että Žvanian ruumis siirrettiin asuntoon Saburtalo-kadulla. Pian Okruašvilin väitteiden jälkeen hänet pidätettiin, mikä laukaisi presidentti Saakašvilia vastustavia mielenosoituksia.


title: Cornelius Rost

text: Cornelius Rost (1922–1983) oli Saksan armeijan eli Wehrmachtin yliluutnantti toisen maailmansodan aikana. Rost oli kotoisin Münchenistä.


title: Cornelius Rost

text: Rost jäi neuvostojoukkojen vangiksi itärintamalla vuonna 1944. Seuraavana vuonna sotaoikeus tuomitsi hänet Moskovassa 25 vuodeksi pakkotyöhön Siperiaan. Hänet siirrettiin junalla Siperian Tsitaan 1 870 muun saksalaisen sotavangin kanssa, ja siirrettiin jalkaisin Dežnevinniemen työleirille Itä-Siperiaan lähelle Beringinsalmea. Vain 600 vankia oli hengissä kun he saapuivat perille leiriin loppuvuonna 1945. Heidän oli määrä raataa 25 vuotta lyijykaivoksessa.


title: Cornelius Rost

text: Rost pakeni leiriltä ensimmäisen kerran vuonna 1947, mutta hän jäi kiinni. Toiseen pakoyritykseen hän sai apua vankilasairaalan saksalaiselta lääkäriltä, jolla oli valmis pakosuunnitelma ja siihen tarvittavat varusteet, mutta ei tarpeeksi terveyttä Siperian läpi kulkemiseen. Rostin onnistui paeta lokakuussa 1949 ja kulkemaan yli 14 000 kilometrin matkan Iraniin saakka. Marraskuussa 1952 hän pääsi Neuvostoliiton rajan yli Iraniin, jossa hänet kuitenkin vangittiin epäiltynä vakoilusta Neuvostoliiton hyväksi. Hän tapasi lopulta sukulaisensa, joka ei ulkonäöltä kuitenkaan tunnistanut Rostia. Hän todisti henkilöllisyytensä selostamalla sukulaiselleen tietonsa suvun asioista. Rost pääsi takaisin Saksaan 1950-luvun alussa.


title: Cornelius Rost

text: Saksalainen kirjailija Josef Martin Bauer haastatteli Rostia tämän kokemuksista ja julkaisi vuonna 1955 kirjan nimeltä "So weit die Füße tragen" (suom. "Pako Siperiasta", WSOY 1956), jossa Rost esiintyy salanimellä Clemens Forell. Kirjasta on tehty elokuva (2001) ja TV-sarja (1959). Rost ei eläessään paljastanut henkilöllisyyttään peläten KGB:n kostoa. Hän kuoli Münchenissä 1983.


title: Heinrich Severloh

text: Heinrich Severloh (23. kesäkuuta 1923, Metzingen - 14. tammikuuta 2006 Lachendorf) oli toisessa maailmansodassa Saksan 352. jalkaväkidivisioonan sotilas, joka jäi sotahistoriaan merkittävästä panoksestaan Normandian maihinnousussa vuonna 1944.


title: Heinrich Severloh

text: Hän oli syntynyt Metzingenissä lähellä Celleä maanviljelijän poikana.


title: Heinrich Severloh

text: Severlohin 352. divisioona oli sijoitettu Normandiaan kesällä 1944. Hän oli konekivääriampujana nimellä "Widerstandsnest 62" tunnetussa paikassa Omaha Beachilla, jossa yhdysvaltalaiset joukot nousivat maihin. Hän tappoi tai haavoitti oman arvionsa mukaan Omaha Beachilla 2 000–2 500 amerikkalaissotilasta. Tosin Richard Anderson, "Cracking Hitler's Atlantic Wall: the 1st Assault Brigade Royal Engineers on D-Day" – kirjan kirjoittaja, on laskenut Axis history -foorumilla, että alueilla, joille Severloh pystyi ampumaan, yhdysvaltalaisten tappioiksi arvioitiin 573 miestä, eikä Severloh ollut suinkaan ainoa konekivääriampuja, joka tulitti noita alueita puhumattakaan muusta käytössä olleesta aseistuksesta, johon lukeutui esimerkiksi tykkejä, tornitykkejä, 17 kranaatinheitintä sekä neljä kenttätykistöpatteria. Täten Severlohin arviossa voi hyvinkin olla liioittelua. Hän jäi läheisessä kaupungissa amerikkalaisten vangiksi ja vietti kolme vuotta Yhdysvaltain sotavankileireillä.


title: Heinrich Severloh

text: Vapauteen päästyään hän asettui Saksaan, ja ystävystyi veteraanitapaamisessa David Silva -nimisen amerikkalaissotilaan kanssa, joka oli haavoittunut Severlohin ampumista luodeista. Mahdollisesti Severloh ampui myös kirjailija Ernest Hemingwaytä, joka oli maihin nousseiden amerikkalaisten sotiladen joukossa. Severloh kuoli vuonna 2006.


title: Petter Huttunen

text: Petter (Pekka) Huttunen (12. huhtikuuta 1883 Iisalmen maalaiskunta – 9. maaliskuuta 1933 Turku) oli osuuskaupan johtaja ja sosialidemokraattien kansanedustaja.


title: Petter Huttunen

text: Huttusen vanhemmat olivat työmies Aapeli Huttunen ja Kaisa Saastamoinen. Hän kävi keskikoulun ja suoritti kolme kuukautta kestäneen kauppakoulukurssin. Huttunen oli kauppaharjoittelijana Yhdysvalloissa 1903–1907. Palattuaan Suomeen hän toimi Kiuruveden työväen osuuskaupan johtajana 1908–1910, Kerkonkosken osuuskaupan johtajana 1910–1913 ja Iisalmen työväen osuuskaupan johtajana 1913–1924. Viimeksi Huttunen oli toimitusjohtajana Osuusliike Ahjossa Hyvinkäällä 1924–1932 ja Osuusliike Tarmolassa Turussa 1932–1933.


title: Petter Huttunen

text: Huttunen oli SDP:n kansanedustajana vuosina 1919–1922 edustaen Kuopion läänin läntistä vaalipiiriä. Hän oli myös Iisalmen kaupunginvaltuuston ja rahatoimikamarin jäsenenä.


title: Petter Huttunen

text: Huttunen oli naimisissa Siiri Maria Djerfin kanssa vuodesta 1909.


title: Kalevan kisat 1966

text: Kalevan kisat järjestettiin vuonna 1966 Tampereella 13.–14. elokuuta. Kilpailupaikkana oli Ratinan stadion, jossa kilpailtiin ensimmäistä kertaa Suomessa kumiasfalttiradalla. Kalevan maljan voitti Helsingin Kisa-Veikot. Kymmenottelu ja viisiottelu (2.–3. heinäkuuta) sekä maratonjuoksu (3. heinäkuuta) kilpailtiin Sippolan Inkeroisissa.


title: Kalevan kisat 1967

text: Kalevan kisat järjestettiin vuonna 1967 Porissa 11.–13. elokuuta. Kalevan maljan voitti Helsingin Kisa-Veikot.


title: Kalevan kisat 1968

text: Kalevan kisat järjestettiin vuonna 1968 Varkaudessa 16.–18. elokuuta. Naiset kilpailivat ensimmäisen kerran 1 500 metrin juoksussa ja 200 metrin aitajuoksussa. Kalevan maljan voitti Helsingin Kisa-Veikot.


title: Vilho Lehtonen

text: Vilho Hjalmar Lehtonen (9. helmikuuta 1908 Jyväskylän maalaiskunta – 31. tammikuuta 1996) oli varastonhoitaja ja SKDL:n kansanedustaja 1940-luvulla.


title: Vilho Lehtonen

text: Lehtosen vanhemmat olivat työmies Fritjof Lehtonen ja Hulda Maria Kankainen. Hän kävi kansakoulun ja työskenteli sitten kauppa-apulaisena 1924–1931. Vuosina 1931–1971 Lehtonen oli osuuskauppa Mäki-Matin palveluksessa Jyväskylässä toimien eri tehtävissä kuten lähettinä, rautamyyjänä, varastonhoitajana, kuljetusasiainhoitajana, matka-asiamiehenä, säästökassa-asiamiehenä ja maatilanhoitajana sekä tavaratalon tavarain vastaanottajana ja talonmiehenä.


title: Vilho Lehtonen

text: Lehtonen oli SKDL:n kansanedustajana 1945–1948 edustaen Vaasan läänin itäistä vaalipiiriä. Hän oli myös jäsenenä Jyväskylän maalaiskunnan kunnanvaltuustossa ja Jyväskylän kaupunginvaltuustossa. Vuosina 1931–1934 Lehtonen oli Jyväskylän sosialidemokraattisen nuorisopiirijärjestön piirisihteerinä.


title: Vilho Lehtonen

text: Lehtonen oli naimisissa vuodesta 1933 Anna Matilda Peipposen kanssa.


title: Rafik al-Hariri

text: Rafik al-Hariri (1. marraskuuta 1944 – 14. helmikuuta 2005) () oli libanonilainen liikemies ja poliitikko, pääministerinä viidessä hallituksessa 1992–1998 ja 2000–2004. Hariri murhattiin pommilla 14. helmikuuta 2005 Beirutissa.


title: Rafik al-Hariri

text: Hariri nousi pääministeriksi 1992 perustamansa Tayyar Al Mustaqbal -puolueen (Tulevaisuusliike) johdossa. Haririn surma johti poliittiseen muutokseen Libanonissa ns. "setrivallankumouksessa" ja Syyrian joukkojen vetäytymiseen maasta. Haririn jälkeen hänen poikansa Saad al-Hariri nousi puolueen johtoon ja on ollut pääministeri kahteen otteeseen.


title: Rafik al-Hariri

text: Rafik Hariri oli kotoisin sunniperheesta Sidonista. Hän opiskeli liikehallintoa Beirutin arabiyliopistolla ja työskenteli rakennusalalla Saudi-Arabiassa sekä perusti CICONEST-rakennusyhtiön. Hän sai 1978 Saudi-Arabian kansalaisuuden palveluksistaan kuningaskunnalle. Hän laajensi liiketoimiaan myöhemmin tietoliikenteeseen, pankkitoimintaan, kiinteistö- ja öljyalalle. Vuonna 1993 hän perusti Telviziyon Al Mustaqbal -kanavan Libanoniin ja osti maassa useita lehtiä. Hän oli myös Saudien perheen edustajana maassa.


title: Rafik al-Hariri

text: Hänen mukaansa on nimetty Rafik Haririn kansainvälinen lentoasema.


title: Rafik al-Hariri

text: Hariri murhattiin pommilla 14. helmikuuta 2005. Pommiräjähdyksessä St. Georges -hotellin edessä kuoli 23 ja räjähdys teki kaksi metriä syvän kraatterin.


title: Rafik al-Hariri

text: Murhasta syytettiin aluksi Syyrian armeijan ja tiedustelun joukkoja. Haririn tiedettiin rikkoneen välinsä presidentti Bašar al-Assadiin vaatiessaan Syyrian joukkojen vetäytymistä maasta. Tämä oli otollista myös Yhdysvaltain Bushin hallinnolle, joka oli nimittänyt Syyrian "pahan akseliin" kuuluvaksi ja halusi eristää maan taloudellisesti. Muitakin epäiltyjä esitettiin, kuten al-Qaida, jolle Haririn läheiset suhteet Saudeihin olivat punainen vaate, tai Israel, joka pyrki jatkuvasti heikentämään Libanonia, tai Iran, joka vihasi maallista Hariria.


title: Rafik al-Hariri

text: Vuoden 2005 lopulla YK asetti saksalaisen syyttäjä Detlev Mehlisin johtaman tutkimusryhmän, joka vahvisti seitsemän kuukauden tutkimusten jälkeen Syyrian turvallisuusjoukkojen syyllisyyden ja pidätti neljä epäiltyä. Tämän jälkeen tutkimukset kuitenkin hyytyivät. Maaliskuun 1. 2009 aloitti YK:n erikoistuomioistuin Leidschendamissa Alankomaissa johdossaan kanadalainen Daniel Bellemare. Ensitöikseen tuomioistuin vapautti neljä pidätettyä, jotka olivat istuneet jo kolme vuotta libanonilaisessa vankilassa. Toukokuussa 2009 saksalainen Spiegel-lehti sai haltuunsa dokumentteja, joiden mukaan Hizbollahin erikoisjoukot olisivat iskun takana.


title: Rafik al-Hariri

text: Heinäkuussa 2011 julkaistussa syytekirjelmässä erikoistuomioistuin syytti neljää Hizbollahin jäsentä teosta, ja toimitti heidän pidätysmääräyksensä Libanonin viranomaisille.


title: Ylijohtaja

text: Ylijohtaja on eräiden virastojen ja laitosten ylin tai pääjohtajan jälkeen seuraavaksi ylin johtaja.


title: Ylijohtaja

text: Ylijohtajan arvonimi on myönnetty Suomessa kerran.


title: Nihat Kahveci

text: Nihat Kahveci eli Nihat (s. 23. marraskuuta 1979 Istanbul, Turkki) on turkkilainen jalkapalloilija, joka edustaa Turkin pääsarjassa pelaavaa Beşiktaşia. Hän on pelipaikaltaan hyökkääjä.


title: Nihat Kahveci

text: Nihat on Beşiktaşin junioriakatemian kasvatti. Hän nousi seuran edustusjoukkueeseen kaudella 1997–1998 ja saavutti saman kauden päätteeksi Turkin cupin mestaruuden.


title: Nihat Kahveci

text: Tammikuussa 2002 Nihat siirtyi Espanjaan Real Sociedadin joukkueeseen, jota tuolloin valmensi entinen Beşiktaş-valmentaja John Toshack. La Realissa hän muodosti tehokkaan hyökkäyskaksikon serbialaisen Darko Kovačevićin kanssa ja sijoittui kaudella 2002–2003 Espanjan pääsarjan maalintekijätilaston toiseksi 23 maalillaan. Myös Real Sociedad sijoittui sarjan toiseksi ja pääsi kauden 2003–2004 Mestarien liigaan. Kesällä 2006 Nihat siirtyi Villarrealiin, jonka kanssa hän teki viisvuotisen sopimuksen. Kesäkuussa 2009 Nihat palasi takaisin kasvattajaseuraansa Beşiktaşiin.


title: Nihat Kahveci

text: Turkin maajoukkueessa Nihat on pelannut vuodesta 2002. Hän kuului joukkueen kokoonpanoon saman vuoden MM-kilpailuissa, joissa Turkki sijoittui pronssille. Nihat on yksi Turkin maajoukkueen kantavista voimista. Hänet muistetaan hyvin vuoden 2008 EM-kisoista, kun alkulohkovaiheessa Turkki nousi 2-0 asemasta 2-3 voittoon 15 minuutissa Tšekkiä vastaan. Nihat teki ottelussa kaksi maalia, 87. ja 89. minuutilla. Voiton ansiosta Turkki pääsi puolivälieriin ja Tšekki putosi kilpailuista. Puolivälierissä vastaan tuli Kroatia.


title: Nihat Kahveci

text: 5. heinäkuuta 2003 hän meni naimisiin Pınar Kaşgörenin kanssa. Heillä on tytär Selin ja poika. He erosivat lokakuussa 2014.


title: Kehitysvammaliitto

text: Kehitysvammaliitto on suomalainen järjestö, jonka toiminnan tavoitteena on edistää kehitysvammaisten ja muiden oppimisessa, ymmärtämisessä ja kommunikoinnissa tukea tarvitsevien ihmisten tasa-arvoa ja osallistumista yhteiskunnassa. Kehitysvammaliiton yhteiskuntavisiona on inklusiivinen eli kaikki ihmiset mukaan ottava yhteiskunta.


title: Kehitysvammaliitto

text: Kehitysvammaliiton perustehtäviä ovat tutkimus, kehittämistoiminta, henkilöstön koulutus, materiaalin tuotanto, selkokielisen tiedonvälityksen ja kulttuurin edistäminen, esteettömän ja osallistavan kommunikoinnin ja tietotekniikan käytön edistäminen sekä tiedotus- ja vaikuttamistoiminta.


title: Kehitysvammaliitto

text: Kehitysvammaliitto toimii yhteistyössä vammaisten henkilöiden ja heidän läheistensä, alan työntekijöiden, palveluntuottajien, järjestöjen, yritysten ja viranomaisten kanssa.


title: Kehitysvammaliitto

text: Toiminnan ydinalueita ovatKehitysvammaliiton toiminnassa lähtökohtana olevat arvot ovatKehitysvammaliiton toimintaan kuuluu mm. seuraavia osa-alueita:


title: Kehitysvammaliitto

text: Kehitysvammaliitto ylläpitää useita kehitysvammaisuuteen kytkeytyviä verkkosivustoja. Vuonna 1952 perustetun Kehitysvammaliiton toiminnan merkittävin rahoittaja on Sosiaali- ja terveysjärjestöjen avustuskeskus (STEA).


title: Kehitysvammaliitto

text: Kehitysvammaliitto on mukana mm. useissa eurooppalaisissa yhteistyöverkostoissa ja projekteissa. Kansainväliseen toimintaan on lukeutunut myös useita hankkeita Pietarissa sekä ulkoministeriön että Euroopan komission tuella.


title: Kehitysvammaliitto

text: Kehitysvammaliiton toimisto sijaitsee Helsingissä Malmilla.


title: Kehitysvammaliitto

text: Varsinaisina jäseninä Kehitysvammaliittoon kuuluu kuntayhtymiä, kuntia, seurakuntia, rekisteröityjä yhdistyksiä ja säätiöitä. Kannatusjäsenet ovat yksityisiä ihmisiä. Jäsenet tekevät kehitysvammatyötä tai toimivat muuten kehitysvammaisten ihmisten hyväksi.


title: Salmon P. Chase

text: Salmon Portland Chase (13. tammikuuta 1808 Cornish – 7. toukokuuta 1873 New York) oli yhdysvaltalainen poliitikko ja korkeimman oikeuden puheenjohtaja.


title: Salmon P. Chase

text:
Chase edusti Ohiota senaatissa vuosina 1849–1855 ja toimi sitten Ohion kuvernöörinä 1856–1860. Hänet valittiin senaattiin uudelleen, mutta hän erosi kaksi päivää kautensa alkamisen jälkeen ottaakseen vastaan nimityksen Yhdysvaltain valtiovarainministeriksi presidentti Abraham Lincolnin hallitukseen. Samaan aikaan käynnissä olleen sisällissodan takia Chase joutui hankkimaan Unionille valtavasti lisävaroja. Varojen saamiseksi hän muun muassa otti käyttöön tuloveron, otti miljardien dollarien lainat ja myi valtion obligaatioita. Chasen kuva on käytöstä poistetun 10 000 dollarin setelissä.
Roger B. Taneyn kuoleman jälkeen Lincoln nimitti Chasen vuonna 1864 Yhdysvaltain korkeimman oikeuden puheenjohtajaksi. Vuonna 1868 Chase toimi syyttäjänä Yhdysvaltain senaatissa presidentti Andrew Johnsonin virkasyyteasiassa. Chase oli jo vuonna 1860 pyrkinyt presidenttiehdokkaaksi ja pyrki toistamiseen istuessaan korkeimmassa oikeudessa, mutta ei onnistunut. Hän toimi tuomarina kuolemaansa asti.


title: Livia Drusilla

text: Livia Drusilla (58 eaa. – 29 jaa.) oli Rooman ensimmäinen keisarinna, keisari Augustuksen kolmas vaimo. Hänen vanhempansa olivat Marcus Livius Drusus Claudianus ja Alfidia. Livia oli naimisissa kahdesti. Hänen ensimmäinen miehensä oli Tiberius Claudius Nero, jonka kanssa hän sai kaksi poikaa, Tiberiuksen, josta Augustuksen kuoltua tuli keisari, ja Drusuksen.


title: Live at Hammersmith Odeon

text: Live at Hammersmith Odeon on Black Sabbathin livealbumi, joka on taltioitu yhtyeen Lontoon Hammersmith Odeonin kolmessa konsertissa vuodenvaihteessa 1981–1982. Se julkaistiin 5 000 kappaleen rajoitettuna, numeroituna painoksena Heaven and Hell -kokoonpanon kiertueen yhteydessä. Painos myytiin saman tien loppuun. Rhino Records julkaisi albumista myös rajoitetun, kolmen LP:n vinyylipainoksen vuonna 2011.


title: Live at Hammersmith Odeon

text: Vuonna 2010 albumi julkaistiin "Mob Rules" -albumin ”Deluxe Edition” -version toisena CD:nä. Alun perin konsertit nauhoitettiin juuri "Mob Rules" -albumin kiertueella. Albumin sisällöstä noin kolmannes on kyseiseltä albumilta, mukaan lukien harvemmin livenä soitetut ”Country Girl” ja ”Slipping Away”. "Heaven and Hell" -albumilta on kolme kappaletta, joista nimikappale ”Heaven and Hell” venyy lähes 15-minuuttiseksi. Yhtyeen alkuperäiskokoonpanon eli laulaja Ozzy Osbournen ajalta on kuusi kappaletta.


title: Yrjö Kukkapuro

text: Yrjö Kukkapuro (s. 6. huhtikuuta 1933 Viipurin maalaiskunta) on suomalainen sisustusarkkitehti ja muotoilija. Kukkapuro on suunnitellut lähinnä huonekaluja, joista tunnetuimpia ovat "Karuselli"-tuoli ja "Ateljee"-sohvaryhmä. Hän on toiminut Taideteollisen korkeakoulun professorina vuosina 1974–1980, joista koulun rehtorina vuodet 1978–1980. Kukkapuron suunnittelemia esineitä on esillä pysyvässä näyttelyssä muun muassa New Yorkin Museum of Modern Artissa ja Lontoon Victoria and Albert Museumissa.


title: Yrjö Kukkapuro

text: Kukkapuron läpimurto oli lasikuituvahvisteisesta polyesteristä valmistettu nahkaverhoiltu Karuselli-tuoli (1964). Vaikka suomalainen muotoilu joutui 1960-lopulta alkaen kilpailemaan hyvälaatuisten tuontitavaroiden kanssa, Kukkapuro säilytti innovatiivisen ja ergonomiaan pohjautuvan työotteensa. 1980-luvulla hän herätti huomiota "Experiment"-huonekalusarjalla ja iloisen värikkäillä kalusteilla. Myöhemmin Kukkapuro toimi Avarten pääsuunnittelijana.


title: Yrjö Kukkapuro

text: Kukkapurolle on myönnetty Lunning-palkinto vuonna 1966, Valtion taideteollisuuspalkinto vuonna 1970, Pro Finlandia -palkinto vuonna 1983 ja Kaj Franck -muotoilupalkinto vuonna 1995. Vuonna 2001 Taideteollinen korkeakoulu promovoi Kukkapuron kunniatohtoriksi. Lokakuussa 2017 Kukkapurolle myönnettiin Suomi-palkinto.


title: Yrjö Kukkapuro

text: Yrjö Kukkapuron puoliso on vuodesta 1956 ollut taidegraafikko Irmeli Kukkapuro o.s. Salminen. Heillä on kaksi lasta.


title: Raimundos

text: Raimundos on brasilialainen hardcore punk -yhtye, jonka musiikissa on myös vaikutteita Forrósta. Sen perustivat 1987 Brasíliassa laulaja Digão ja Rodolfo Abrantes.


title: Raimundos

text: Nimi Raimundos tulee kuuluisasta rock-yhtyeestä Ramonesista. Yhtyettä perustettaessa siihen kuuluivat vain naapurukset Digão ja Rodolfo Abrantes. Digão on saanut paljon vaikutteita Dead Kennedys -nimiseltä yhtyeeltä. He tekivät alussa Ramonesin cover-kappaleita.


title: Digão

text: Digão voi tarkoittaa seuraavia:


title: Sven Hirn

text: Sven Hirn (18. marraskuuta 1925 Helsinki – 20. marraskuuta 2013 Helsinki) oli suomalainen filosofian tohtori ja tietokirjailija. Hän työskenteli yli 40 vuotta Helsingin kaupunginkirjastossa ja toimi kirjastonjohtajana 1963–1987.


title: Sven Hirn

text: Hirn valmistui ylioppilaaksi 1945, filosofian kandidaatiksi 1950 ja lisensiaatiksi 1956. Hän väitteli tohtoriksi Helsingin yliopistossa vuonna 1958. Hirn aloitti Helsingin kaupunginkirjaston amanuenssina vuonna 1950, toimi sivukirjaston hoitajana 1950–1959, apulaiskirjastonjohtajana 1959–1963 ja kirjastonjohtajana 1963–1987.


title: Sven Hirn

text: Hirn sai professorin arvonimen 1982, valtion tiedonjulkistamispalkinnon 1983 ja Suomen tietokirjailijat ry:n Tietokirjailijapalkinnon 2004.


title: Sven Hirn

text: Hirnin isoisä oli professori Yrjö Hirn.


title: George Porter

text: George Porter (6. joulukuuta 1920 Stainforth – 31. elokuuta 2002 Canterbury) oli brittiläinen kemisti. Hän sai Nobelin kemianpalkinnon vuonna 1967 nopeiden reaktioiden tutkimisesta. Porter jakoi palkinnon yhdessä Manfred Eigenin ja Ronald George Wreyford Norrishin kanssa.


title: George Porter

text: Porter opiskeli Leedsin yliopistossa ja suoritti alemman korkeakoulututkinnon kemiassa. Toisen maailmansodan aikana Porter toimi kuninkaallisessa laivastossa.


title: George Porter

text: Sodan jälkeen hän siirtyi Cambridgen yliopistoon Norrishin alaiseksi.


title: George Porter

text: Hänen ensimmäiset tutkimuksensa koskivat lyhytikäisiä yhdisteitä. Hän kehitti myöhemmin tekniikoita tutkia fotosynteesin valoreaktioiden yksityiskohtia.


title: George Porter

text: Porter sai lukuisia kunnianosoituksia töistään ja hänet aateloitiin 1972. Vuonna 1990 hänestä tehtiin Luddenheimin pääri. Porter toimi Royal Societyn puheenjohtajana vuosina 1985–1990.


title: Sotilaallinen liittoutumattomuus

text: Sotilaallisesti liittoutumaton on valtio, joka ei kuulu sotilasliittoihin. Se voi antaa toisille valtioille poliittisia sitoumuksia kollektiivisesta turvallisuudesta, mutta ei etukäteen sido ulkopolitiikkaansa niihin siten, että se voitaisiin ilman erillistä harkintaa velvoittaa sotaan toisen valtion puolesta.


title: Sotilaallinen liittoutumattomuus

text: Sotilaallisen liittoutumattomuuden käsitys muodostettiin Suomessa puolueettomuuden jatkoksi sen jälkeen, kun Maastrichtin sopimus tuotti poliittisen unionin, valtioliiton sen solmineiden jäsenvaltioiden kesken. Maastrichtin sopimuksessa mainitaan, että se saattaa johtaa maiden kesken yhteiseen puolustukseen.


title: Naton 5. artikla

text: Naton 5. artikla on Naton perustamissopimuksen artikla, joka määrittää jäsenvaltioiden velvoitteen puolustaa muita jäsenvaltioita. Sen mukaan aseellinen hyökkäys Euroopassa tai Pohjois-Amerikassa jotakin Naton jäsenvaltiota vastaan katsottaisiin hyökkäykseksi kaikkia liiton jäsenvaltioita vastaan. Naton 4. artikla määrää, että näistä velvoitteista maat neuvottelevat keskenään.


title: Naton 5. artikla

text: Viidennen artiklan perusteella koko puolustusliiton historiassa on myönnetty vain yksi turvallisuustakuu. Sen jäsenvaltiot myönsivät Yhdysvalloille vasta sen jälkeen, kun terrori-iskut 11. syyskuuta 2001 tuhosivat kaksi World Trade Centerin tornia sekä osan Pentagonia.


title: Naton 5. artikla

text: Artikla 5 ei kuitenkaan johtanut Nato-operaatioon. Yhdysvallat aloitti operaation al-Qaida -verkostoa vastaan Afganistanissa johtamansa 49 valtion koalition voimin.


title: Naton 5. artikla

text: Joulukuussa 2001 YK päätti perustaa ISAF (International Security Assistance Force) -rauhanturvaoperaation, joka alkoi tammikuussa 2002. YK luovutti ISAF:in johtovastuun Natolle 11.10.2003. Tämä ei liity Artiklaan 5.


title: Naton 5. artikla

text: Euroopan unionin jäsenvaltiot ovat neuvotelleet Lissabonin sopimuksessa Naton 5. artiklaa velvoittavammasta turvallisuustakuusta, jossa maat sitoutuvat antamaan kaikkea käytettävissä olevaa apuaan toiselle Euroopan unionin jäsenvaltiolle. Lissabonin sopimus on ratifiointivaiheessaan allekirjoitettuna.


title: Brasilian Grand Prix 1977

text: Brasilian Grand Prix 1977 oli Formula 1 -sarjan osakilpailu, joka ajettiin 23. tammikuuta 1977 Autódromo José Carlos Pacen radalla. Kilpailun voitti Carlos Reutemann.


title: Pakkolasku

text: Pakkolasku on ilmailukielessä tilanne, jossa lentokone joutuu pakon edessä laskeutumaan, erityisesti moottorien sammuessa. Pakkolasku pyritään tekemään lentokentän kiitotielle, mutta aina se ei ole mahdollista. Tällöin koneella joudutaan laskeutumaan esimerkiksi ajoradalle, pellolle, jäälle tai jopa veteen, jotta lentokone pysyisi mahdollisimman ehjänä. Pakkolaskua ei aina voida hallita kunnolla, koska laskun aiheuttava syy vaikuttaa turvalliseen pakkolaskuun.


title: Pakkolasku

text: Pakkolasku-termiä käytetään usein väärin mediassa, kun lentokone on tehnyt hätälaskun tai poikkeaman.


title: Hätälasku

text: Hätälasku tarkoittaa ilmailukielessä sitä, että lentokone laskeutuu lähimmälle sopivalle lentokentälle jonkin erityisen lentokoneessa tapahtuvan tilanteen takia. Tällaisia tilanteita ovat muun muassa tulipalo tai vakava sairaustapaus koneessa. Hätälasku-termiä käytetään mediassa usein väärin ja se sekoitetaan pakkolaskuun ja poikkeamaan lennolla. Hätälaskussa on siis kyseessä pienempi ”hätä” kuin pakkolaskussa, jossa voi käydä miten tahansa.


title: Poikkeama (ilmailu)

text: Poikkeama kuvaa ilmailukielessä tilannetta, jossa lentokone palaa takaisin lähtökentälle tai tekee teknisen välilaskun jonkin lievän tilanteen takia. Tilanteet ovat tapauskohtaisia eikä aina ole tarvetta palata kentälle. Poikkeamaa liioitellaan etenkin mediassa ja se sekoitetaan usein hätälaskuun ja pakkolaskuun.


title: Luettelo Akateemisen Karjala-Seuran jäsenistä

text: Tämä on luettelo kansallismielisen opiskelijajärjestön Akateemisen Karjala-Seuran (AKS) jäsenistä. AKS:n jäsenmäärä oli noin 4000. Tarkkaa lukua ei tiedetä, koska seura ei ollut kovin tarkka jäsenluetteloistaan. Lisäksi seuran lakkauttamisen jälkeen syksyllä 1944 Punaisen Valpon ja Valvontakomission ulottuvilta hävitettiin tai katosi materiaalia, jotka paljastivat seuran jäseniä. AKS:n jäsenkortisto on säilynyt Kansallisarkistossa, mutta siitä on poistettu kaikkien seuran toiminnan aikana kuolleiden, kurinpidollisista syistä erotettujen tai 1930-luvulla poliittisista syistä eronneiden tai 1934 valtiovallan määräyksestä seurasta eronneiden aktiiviupseereiden kortit. Vuosien 1931 ja 1932 painetuissa AKS:n jäsenluetteloissa on runsaasti nimiä, jotka eivät esiinny valakirjassa eivätkä jäsenkortistossa. Sama asia koskee AKS:n äänenkannattajassa "Suomen Heimossa" julkaistuja jäsenlistoja. Lisäksi korkeakoulujen ylioppilasmatrikkeleista löytyy AKS:n jäseniä.


text: AKS:ssä oli jäseniä ja valajäseniä. Valajäsenyys oli seuran korkein jäsenyysaste. Jäsenyyteen pääsy edellytti suosittelijoita ja alokkaan tuli käydä läpi pari vuotta kestänyt alokas- ja kokelasvaihe, joka huipentui valan vannomiseen. Näin ollen kaikki AKS:n jäsenet eivät ehtineet vannoa valaa, eivätkä saaneet siten valanumeroa. Jäsenestä tuli valajäsen, kun hän luki lippuvalan heimoaatteen marttyyrin Bobi Sivénin surmanluodilla koristellun seuran lipun edessä. Tämän jälkeen hän merkitsi nimensä valakirjaan. Valakirjan viimeinen numero on 3188, mutta Kerho 22:n mukaan valakirjasta puuttuu 71 valajäsenen nimet. Valakirja otettiin käyttöön vasta kolmannessa valatilaisuudessa 12. toukokuuta 1923, joten seuran sihteerillä Erkki Räikkösellä oli vaikeuksia saada vuoden 1922 aikana valan vannoneiden 62 jäsenen nimet valakirjaan, eikä hän saanut kasaan kuin 3/4 nimistä. Lisäksi alkuvaiheessa joissain tapauksissa sama valanumero on annettu kahdelle eri henkilölle.


text: Näin ollen, mitä pienempi valanumero, sitä alkuperäisempi ja aikaisemmin liittynyt jäsen on.


text: Seuralla oli myös muita jäsenstatuksia. Seura kutsui arvostamiaan henkilöitä kunniajäseniksi ja 1920-luvulla monelle yliopiston professorille annettiin seniorijäsenyys. Vala- ja seniorijäsenyyden välillä oli se ero, että seniorijäsenillä oli kokouksissa vain puhe- ja läsnäolo-oikeus, mutta ei äänestysoikeutta, kuten valajäsenillä. AKS:n senioriosasto kuitenkin hajotettiin pian perustamisen jälkeen, joten se jäi 1920-luvun kokeiluksi.


text: AKS:n jäsenistöön kuului monia jo silloin tai vasta myöhemmin yhteiskunnallisesti merkittäviä henkilöitä, kuten poliitikkoja, upseereita, kirjailijoita, toimittajia, piispoja, neuvoksia ja talousmaailman vaikuttajia.


text: Lista perustuu AKS:n jäsenistön muodostaman perinneyhdistyksen "Kerho 22":n toimittamassa teoksessa "Neljätuhatta veljestä, sataneljä elämäntarinaa - AKS:läinen elämäkerrasto" julkaistuun jäsenlistaan. Lisäksi luetteloon on lisätty Heikki Eskelisen löytämät 43 nimeä, jotka hän on kirjoittanut teokseensa "Me tahdoimme suureksi Suomenmaan - Akateemisen Karjala-Seuran historia I".


text: AKS oli miesten järjestö ja virallisesti sen jäsenistö koostui vain miehistä. AKS:llä oli kuitenkin alkuvaiheessa vuosina 1922–1923 oma "Akateemisen Karjala-Seuran Naisosasto" (AKSN). Tämän jälkeen perustettiin Akateemiseen Karjala-Seuraan kuulumaton, mutta siihen läheisessä yhteydessä ollut, "Naisylioppilaiden Karjala-Seura" (NYKS), jonka jäsenistö moninkertaistui vuosina 1932-1936. Nimensä tämä seura muutti 1930-luvun lopulla "Akateemisten Naisten Karjala-Seuraksi" (ANKS). Lisäksi nuorten oppikoululaisten poikien ja tyttöjen keskuudessa toimi "Oppikoulujen Karjala-Seurat" (OKS), mutta sekin jäi AKS:n ulkopuolelle, vaikka yleensä sen organisaattorina toimikin esimerkiksi AKS-läinen rehtori tai opettaja. Näiden AKS:ää lähellä järjestöjen jäseniä ei kuitenkaan lasketa AKS:n jäsenistöön kuuluvaksi, vaikka vuosina 1922–1923 AKS:n jäseninä oli myös naisia.


text:
Siirry kirjaimeen → A B C D E
F G H I J K L M
N O P R S T U
V W Y Z Å Ä Ö


title: Fokus Fabrik

text: Fokus Fabrik on vuonna 2005 perustettu suomalainen designalan yritys, joka sijaitsee Helsingissä. Yritys on tunnettu värikkäistä ja kaupunkiaiheita käsittelevistä sisustuskankaistaan. Yrityksen perustivat vuonna 2005 tekstiilisuunnittelijat Tiia Eronen, Eeva Heikkinen, Laura Järveläinen ja Hanna Kerman. Eronen ja Kerman opiskelivat tekstiilisuunnittelua Ruotsissa Textilhögskolan i Boråsissa sekä Heikkinen ja Järveläinen Taideteollisessa korkeakoulussa.


title: Fokus Fabrik

text: Kankaiden lisäksi Fokus Fabrik tunnetaan erilaisista performansseista. Syyskuussa 2007 Fokus Fabrik sisusti Esplanadin puistossa sijaitsevan Espan lavan kodikseen ja asui lavalla kolmen vuorokauden ajan. Syyskuussa 2006 Fokus Fabrikin Jokiperformanssi järjestettiin Porvoon joella.


title: M/S Baltic Queen

text: M/S Baltic Queen (työnimeltään Cruise 5) on virolaisen Tallinkin omistama matkustaja-autolautta, joka liikennöi Tukholman ja Tallinnan välillä. Alus on "M/S" "Galaxyn" ja "M/S Baltic Princessin" sisaralus. Se valmistui STX Europen (nyk. Meyer Turku) Rauman telakalta vuonna 2009. Laiva on 212 metriä pitkä ja 29 metriä leveä. Siinä on neljä Wärtsilän dieselmoottoria, joiden teho on yhteensä 32 000 kilowattia. Laivan nopeus on 24,5 solmua (noin 45 km/h). Matkustajia laivaan mahtuu noin 2 800, ja hyttejä siinä on 927 kappaletta, yhteensä 2 500 hengelle.


title: M/S Baltic Queen

text: Laiva aloitti liikennöinnin 24. huhtikuuta 2009. Ennen siirtymistä Helsingin ja Tallinnan väliselle reitille alus liikennöi Tukholman ja Tallinnan välillä linjaparinaan "M/S" "Victoria I".


title: M/S Baltic Queen

text: "Baltic Queen" tuurasi "M/S" "Silja Europaa" muutaman viikon ajan reitillä Turku–Maarianhamina–Tukholma "Silja Europan" joutuessa telakalle marras–joulukuussa 2009 ohjausvian vuoksi. Sittemmin elokuun 2014 alussa alus korvasi "Silja Europan" kokonaan Helsinki–Tallinna-reitillä, kun Tallink Silja vuokrasi "Silja Europan" Australiaan asuntolaivaksi. 13. joulukuuta 2016 "Baltic Queen" siirtyi Helsingin ja Tallinnan väliseltä reitiltä Tukholma–Tallinna-reitille, ja reittiä aiemmin operoinut "M/S" "Romantika" puolestaan siirtyi Tukholman ja Riian väliselle reitille. "Silja Europa" liikennöi jatkossa Helsingin ja Tallinnan väliä 22 tunnin risteilynä.Kaikissa hyteissä on oma WC ja suihku sekä TV.


title: SDSSJ0946+1006

text: SDSSJ0946+1006 on erikoislaatuinen gravitaatiolinssijärjestelmä. Järjestelmä koostuu kolmesta galaksista jotka ovat samalla suoralla kolmen, kuuden ja yhdentoista miljardin valovuoden etäisyyksillä Linnunradasta. Galakseista saapuva valo taipuu suhteellisuusteorian ennustamalla tavalla luoden kaksinkertaiset Einsteinin renkaat.


title: SDSSJ0946+1006

text: UCLA:n tutkijat Raphael Gavazzi ja Tommaso Treu julkaisivat havaintonsa järjestelmästä Amerikan Astronomisen järjestön 211. konferenssissa tammikuussa 2008. Havainnot tehtiin käyttäen Hubble-avaruusteleskooppia.


title: SDSSJ0946+1006

text: Löytöä on kuvailtu merkittäväksi. Järjestelmän avulla saatetaan saada lisätietoa pimeästä aineesta ja pimeästä energiasta sekä mahdollisesti avaruuden kaarevuudesta.


title: Aliens vs. Predator 2

text: Aliens vs. Predator 2 () on "Alien vs. Predator" -elokuvan jatko-osa. Elokuvan ovat ohjanneet Strausen veljekset. Pääosassa nähdään muun muassa Reiko Aylesworth. Elokuvan ensi-ilta oli 4. tammikuuta 2008.


title: Aliens vs. Predator 2

text: Elokuvan tapahtumat sijoittuvat vuoteen 2004 heti "Alien vs. Predator" -elokuvan tapahtumien jälkeen.


title: Aliens vs. Predator 2

text: "Alien vs. Predator" -elokuvan lopussa syntynyt Predalien kylvää tuhoa Predatorien aluksessa aiheuttaen aluksen maahansyöksyn metsään lähellä coloradolaista pikkukaupunkia. Metsällä olevat isä ja poika näkevät tämän ja menevät tutkimaan alusta lähemmin, mikä koituu heidän kohtalokseen. Predalien kasvaa ja lisääntyy kylväen kasvavaa tuhoa ympäristöönsä. Predatorien kotiplaneetalta lähetetään kokenut eliittipredator nimeltä Wolf tutkimaan aluksen maahansyöksyä ja näin alkaa tappava kujanjuoksu kahden supertehokkaan tappajan välillä. Lopussa armeija päättää pudottaa ydinpommin kaupunkiin, etteivät alienit valtaa maailmaa. Neljä ihmistä selviytyy mukanaan predatorin plasma-ase, mutta armeija ei kerro tästä kenellekään.


title: Kulttuurikerros

text: Kulttuurikerros on tietylle paikalle muodostunut, erilaisista rakenteista, esineistä ja maakerrostumista kasautunut kerros. Kerroksen on aiheuttanut ihmisen toiminta. Kulttuurikerroksen kaivaminen ja dokumentointi on keskeisin osa kaupungeissa ja asuinpaikoilla tehtäviä arkeologisia kaivauksia.


title: Octavia minor

text: Octavia minor (69 eaa. – 11/10 eaa.) oli keisari Augustuksen vanhempi sisko.


title: Octavia minor

text: Octavian vanhemmat olivat Gaius Octavius ja Atia Balba Caesonia, joka oli Julius Caesarin sisarentytär. Octavius oli varakas plebeiji Latiumin alueen eteläosassa olevasta Velitraen kaupungista. Octaviuksella oli aikaisemmasta avioliitosta tytär jonka nimi oli Octavia maior. Octavius eteni urallaan aina Makedonian maaherraksi asti, mutta kuoli yllättäen vuonna 59 eaa. Octavian äiti meni uusiin naimisiin Lucius Marcius Philippuksen kanssa.


title: Octavia minor

text: Vuonna 54 eaa. Marcius järjesti avioliiton Octavian ja Gaius Claudius Marcelluksen välillä. Marcellus oli vuoden 50 eaa. konsuli. Julius Caesar olisi halunnut antaa Octavian vaimoksi Pompeiukselle sen jälkeen kun Pompeiuksen vaimo ja Caesarin tytär Julia oli kuollut. Octavia ja Marcellus eivät kuitenkaan halunneet erota. Kun sisällissota Caesarin ja Pompeiuksen välillä alkoi, tuki Marcellus aluksi Caesarin vastustajia, mutta vaihtoi pian puolta ja sai lopulta Caesarilta armahduksen.


title: Octavia minor

text: Caesarin murhan jälkeen Octavian veli Octavius muodosti Marcus Antoniuksen ja Lepideksen kanssa ns. toisen triumviraatin. Octavia sai Marcelluksen kanssa kolme lasta ennen kuin mies kuoli vuonna 40 eaa. Octavius määräsi siskonsa menemään naimisiin Marcus Antoniuksen kanssa, vaikka Octavia vielä roomalaisen tavan mukaan suri miestään. Marcus Antoniukselle avioliitto oli neljäs. Octavia sai Antoniuksen kanssa kaksi tytärtä, ensimmäisen vuonna 39 eaa. ja toisen vuonna 36 eaa. Antoniuksella oli kuitenkin suhde Egyptin kuningatar Kleopatra VII:n kanssa ja vuonna 32 eaa. Antonius erosi Octaviasta.


title: Octavia minor

text: Antoniuksen kuoleman jälkeen 30 eaa. Octavia sai vastuun parin lapsista. Octavia sai myös kasvattaa Antoniuksen Fulvian ja Kleopatran kanssa saamat lapset. Octavia kuoli vuonna 11 eaa. tai 10 eaa. ja hänet haudattiin Augustuksen mausoleumiin.


title: Octavia minor

text: Marcellus ja Octavia saivat kolme lasta:


title: Octavia minor

text: Antonius ja Octavia saivat kaksi lasta:


title: Octavia minor

text: Octaviasta tuli myös Antoniuksen muiden lasten holhooja:


title: Lännentie

text: Lännentie on villiin länteen sijoittuva osittain todenperäisiin tapahtumiin sijoittuva sarjakuvalehti. Lehden tarinat ovat ilmestyneet alun perin italialaisessa Collana Rodeo -lehdessä. Lehteä julkaistiin ensimmäisen kerran 1967 ja viimeisen kerran vuonna 1980, yhteensä 162 numeroa. Suomessa Lännentie alkoi ilmestyä vuonna 1975. Viimeinen tarina ilmestyi vuonna 1988.


title: Lännentie

text: Tarinat lehdissä alkavat Brett McDonaldin saapuessa Yhdysvaltoihin 1804. Myöhemmät tarinat kertovat Brettin jälkeläisten vaiheista: Pat ja Brenda sekä näiden lapset Bill Adams, Ben ja Brett vaikuttavat moniin Yhdysvaltain historian tapahtumiin ja tapaavat historiallisia henkilöitä: Cochise, Geronimo, Hurja Bill Hickok, Abraham Lincoln, Wes Hardin, Allan Pinkerton ja monet muut. Varsinaisen Lännentie-sarjan jälkeen (1/1975-8/1981) lehdessä ilmestyi vielä sekalaisia sarjoja.


title: Ammunnan Euroopan-mestaruuskilpailut 2007 - 10 m liikkuvamaali, sekajuoksut, miehet

text: 10 m liikkuvanmaalin, sekajuoksuissa miehet ampuvat 40 laukausta. Joukkuekilpailussa joukkueen muodostavat kolme saman maan kilpailijaa.


text: Miesten 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä.


title: Woody Dumart

text: Woodrow Wilson Clarence "Woody" Dumart (23. joulukuuta 1916 Kitchener, Ontario – 19. lokakuuta 2001) oli kanadalainen jääkiekkoilija, joka edusti Boston Bruinsia National Hockey League -liigassa.


title: Woody Dumart

text: Bill Cowleyn ja Milt Schmidtin kanssa Woody Dumart auttoi Bruinsin voittamaan kahdesti Stanley Cupin. Hän kuului Bostonin niin sanottuun "Kraut Line" -ketjuun Schmidtin ja Bobby Bauerin ohella.


title: Blake Lively

text: Blake Ellender Lively (synt. Blake Ellender Brown; s. 25. elokuuta 1987 Tarzana, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa "Neljä tyttöä ja maagiset farkut" ja "Accepted" sekä televisiosarjassa "Gossip Girl". Mentyään naimisiin näyttelijä Ryan Reynoldsin kanssa vuonna 2012 Lively muutti Bedfordiin, New Yorkiin.


title: Blake Lively

text: Blake Lively on nuorin viidestä sisaruksesta, joista muutkin ovat tai ovat olleet mukana viihdeteollisuudessa. Hänen vanhempansa ovat näyttelijät Ernie (ent. Brown) ja Elaine (o.s. McAlpin) Lively. Blake Livelylla on yksi isoveli Eric, siskopuolet Lori ja Robyn sekä velipuoli Jason. Lively kävi koulua Burbank High Schoolissa Burbankissa. Hän ei alun perin ollut erityisen kiinnostunut näyttelemisestä ja aikoi mennä Stanfordin yliopistoon, kunnes hänen veljensä agentti lähetti hänet pariin koe-esiintymisiin. Niiden kautta hän sai muun muassa Bridgetin roolin elokuvasta "Neljä tyttöä ja maagiset farkut" vuonna 2005.


title: Blake Lively

text: Lively näytteli myös "Neljän tytön" jatko-osassa sekä sai myös merkittävät roolit elokuvista "Green Lantern" (2011) ja "Raakalaiset" (2012). Vuonna 2016 hän näytteli Woody Allenin elokuvassa "Café Society".


title: Blake Lively

text: Lively on ollut mainoskasvona L'Oréalille sekä Guccin hajuvedelle.


title: Blake Lively

text: Blake Lively seurusteli vuosina 2007–2010 "Gossip Girlistä" tutun vastanäyttelijänsä Penn Badgleyn kanssa. Hän tapaili myös näyttelijä Leonardo DiCapriota toukokuusta lokakuuhun 2011. Syyskuussa 2012 Lively meni naimisiin Ryan Reynoldsin kanssa ja he saivat vuoden 2014 joulukuussa James-nimisen tyttölapsen. Vuoden 2016 syyskuussa he saivat toisen lapsen.


title: Bradley Wright-Phillips

text: Bradley Edward Wright-Phillips (s. 12. maaliskuuta 1985 Lewisham, Lontoo) on englantilainen jalkapalloilija, joka pelaa hyökkääjänä MLS-seura New York Red Bullsissa.


title: Bradley Wright-Phillips

text: Wright-Phillips on entisen Arsenalin huippuhyökkääjän Ian Wrightin poika. Hän oli Manchester Cityn reservijoukkueen paras maalintekijä kaudella 2003–2004. Hän viimeisteli Manchester Cityn edustusjoukkueessa pelaamissaan 32 ottelussa kaksi maalia ennen siirtymistään Southamptoniin 5. heinäkuuta 2006. Southamptonin edustusjoukkueessa kaudella 2006–2007 Bradley Wright-Phillips viimeisteli 11 osumaa. Hän on pelannut myos Englannin nuorisomaajoukkueessa. Hänen velipuolensa Shaun Wright-Phillips (Ian Wrightin ottopoika) edustaa Valioliigajoukkue Queens Park Rangersia.


title: Bradley Wright-Phillips

text: Tilanne 2011-11-20.


title: Helsingin Uusi yhteiskoulu

text: Helsingin Uusi yhteiskoulu on yksityinen peruskoulu ja lukio Helsingissä. Vuonna 1899 perustettu koulu sijaitsi aluksi Kruununhaassa, mutta muutti vuonna 1967 Pihlajamäkeen.


title: Helsingin Uusi yhteiskoulu

text: Koulussa on painotetun opetuksen luokat kuvataiteessa ja osittain englanninkielisessä opetuksessa. Peruskoulussa on myös erityisluokkia. Lukiossa toimii yleislukion lisäksi kuvataidelinja. Aiemmin yhteishaussa oli mahdollista pyrkiä myös kirjallisuuslinjalle, mutta opetussuunnitelman muutoksen myötä kirjallisuusopinnot muuttuivat kaikille avoimiksi.


title: Helsingin Uusi yhteiskoulu

text: Lucina Hagman oli yhteiskouluaatteen uranuurtajia Suomessa ja hän oli ollut jo aiemmin perustamassa Helsingin Suomalaista Yhteiskoulua ja oli toiminut sen ensimmäisenä rehtorina. Vuonna 1899 hän perusti oman koulun, jonka omisti vuoteen 1938 ja oli samalla sen ensimmäisenä rehtorina vuoteen 1935. Koulu toimi lähes alusta alkaen osoitteessa Kirkkokatu 12, johon valmistui oma koulutalo 1902. Vuonna 1938 koulun ylläpitäjäksi perustettiin osakeyhtiö, jolle Hagman luovutti irtaimiston, mutta ei rakennusta. Koulu jäi kuitenkin hänen omistamaansa taloon edelleen vuokralaiseksi. Vuosina 1950–1951 Hagmanin perilliset kävivät oikeutta koulun johtokuntaa vastaan voidakseen irtisanoa vuokrasopimuksen ja myydä talon. Korkein hallinto-oikeus kuitenkin ratkaisi asian koulun hyväksi ja sopimus uusittiin myös sen jälkeen, kun Helsingin yliopisto tuli talon omistajaksi 1956. Vuonna 1965 koulu siirtyi Pihlajamäkeen, jonne valmistui uusi koulutalo 1967. Rakennuksen on suunnitellut koulujen suunnittelijana tunnettu Osmo Sipari. Kirkkokadun talo purettiin 1972, ja sen tilalla on nykyään Suomen sisäasiainministeriön rakennus.


title: Helsingin Uusi yhteiskoulu

text: Helsingin Uusi yhteiskoulu kuuluu niihin yksityiskouluihin, jotka välttivät kunnallistamisen peruskouluun siirryttäessä vuonna 1977. Koulun omistaa Helsingin Uusi Yhteiskoulu -osakeyhtiö.


title: Badri Patarkatsišvili

text: Arkadi "Badri" Šalovitš Patarkatsišvili (, s. 31. lokakuuta 1955 – 12. helmikuuta 2008 Lontoo) oli georgianjuutalainen liikemies ja poliitikko. Patarkatsišvili oli yksi 1990-luvulla omaisuutensa keränneistä Venäjän oligarkeista.


title: Badri Patarkatsišvili

text: Patarkatsišvili syntyi Tbilisissä ja kävi myös koulunsa siellä. Nuoruudessaan hän oli aktiivinen NKP:n nuorisojärjestö Komsomolissa. Valmistuttuaan Gruusian polyteknillisestä instituutista hän meni työhön Neuvosto-Gruusia tekstiilitehtaaseen ja kohosi sen varajohtajaksi.


title: Badri Patarkatsišvili

text:
Patarkatsišvili teki läheistä yhteistyötä liikemies Boris Berezovskin kanssa ja hän oli tiettävästi Georgian rikkain henkilö. Hän oli vuodesta 1992 AvtoVAZ-ryhmän varajohtaja, sekä johti venäläistä ORT TV -kanavaa. Vuonna 1997 hän siirtyi öljyalalle ja oli järjestämässä Sibneft-öljy-yhtiön osakkeiden yksityistämistä. Hän toimi myös ORT:n turvallisuuspäällikkö Andrei Lugovoin kanssa, jonka avulla hän yritti 2001 vapauttaa petoksista pidätetyn Aeroflotin varajohtaja Nikolai Gluškovin.
Elokuussa 2006 Patarkatsišvili myi omistuksensa Kommersant-lehtitalossa Ališer Usmanoville. Hän omisti myös Georgian suosituimman TV-kanavan Imedin yhdessä Rupert Murdochin kanssa. Patarkatsišvili asui 1994–2001 Moskovassa, mutta pakeni Venäjältä Berezovskin kanssa kun heitä vastaan nostettiin talousrikossyytteitä.


title: Badri Patarkatsišvili

text:
Patarkatsišvili ei ollut kiinnostunut aluksi juurikaan politiikasta, vaikka oli vuonna 2000 Georgian presidentti Eduard Ševardnadzen neuvonantajana.
Patarkatsišvili tuki aluksi vuonna 2004 valtaan noussutta Mikheil Saakašvilia. Saakašvili nimitti hänet vuodesta 2004 Georgian olympiakomitean johtoon ja häntä kiitetään maan urheilijoiden ulkomaille muuton pysäyttämisestä. Myöhemmin välit viilenivät, etenkin pääministeri Zurab Žvanian mysteerisen kuoleman jälkeen, ja Patarkatsišvili erotettiin asemastaan.


title: Badri Patarkatsišvili

text: Patarkatsišvili asettui ehdolle Georgian tammikuun 2008 ennenaikaisissa presidentinvaaleissa, jotka järjestettiin Saakašvilia vastustavien mielenosoitusten jälkeen. Poliisin hajotettua mielenosoitukset ja sitä seuranneen poikkeustilan aikana poliisit sulkivat Imedin yli kuukaudeksi ja tuhosivat 90 % sen laitteistoista. Hallitus syytti asemaa mielenosoituksiin kehottamisesta


title: Badri Patarkatsišvili

text:
Vaalikampanjansa aikana Patarkatsišvili lupasi omista varoistaan miljardi Yhdysvaltain dollaria sosiaalisiin ohjelmiin Georgiassa. Patarkatsišvili sai noin 7 % äänistä vaaleissa, jotka Saakašvili voitti.
Vaalikampanjansa aikana Patarkatsišvili oli pääasiassa ulkomailla, koska sanoi pelkäävänsä salamurhahankkeita. Hän ilmoitti myös kerran kampanjan aikana luopuvansa ehdokkuudesta.


title: Badri Patarkatsišvili

text:
Vaalikampanjan aikana Patarkatsišvili ja Saakašvili syyttelivät toisiaan mm. salamurhahankkeista ja vallankaappausaikeista. Georgian viranomaiset syyttivät Imedi-TV-kanavaa levottomuuksien lietsomisesta ja viranomaiset saivat vaalikampanjan aikana haltuunsa nauhan, jossa Patarkatsišviliksi väitetty mies tarjoaa 100 miljoonan US$:n lahjusta sisäministeriön virkamiehelle Irakli Kodualle vastineeksi siitä että poliisi ei käyttäisi voimaa mielenosoittajia vastaan vaalien jälkeen. Patarkatsišvili pakeni maasta vuoden 2007 lopulla ja asui maanpaossa Lontoossa ja Israelissa. Häntä vastaan nostettiin Georgiassa syytteet vallankaappauksen suunnittelusta ja terrorismista. Syytteiden mukaan hän aikoi lahjuksilla lietsoa hallituksen vastaisia mielenosoituksia.
Hänellä oli nauha, jossa väitettiin Georgian sisäministeriön keskusteleva tšetšenialaisen palkkamurhaajana kanssa Patarkatsišvilin surmaamisesta. Keinoksi ehdotettiin järjestettyä lento- tai helikopterionnettomuutta.


title: Badri Patarkatsišvili

text: Patarkatsišvili menehtyi sydänkohtaukseen Lontoossa 52-vuotiaana. Kuolema herätti epäilyjä, mutta sitä pidettiin luonnollisena.


title: BMW Sauber F1.08

text: BMW Sauber F1.08 on Formula 1 -auto, jota BMW Sauber -talli käyttää kaudella . Auto julkistettiin 14. tammikuuta 2008 Münchenissä Saksassa. Autoa kilpailuissa ajavat Nick Heidfeld ja Robert Kubica.


title: BMW Sauber F1.08

text: Edellisellä kaudella valmistajien MM-sarjassa toiseksi sijoittunut talli haluaa uudella autollaan haastaa kärkitallit Ferrarin ja McLarenin. BMW toivoo myös, että uudella autolla se pystyisi nousemaan voittajatalliksi nyt kolmannella kaudellaan F1:ssä.


title: BMW Sauber F1.08

text: Australian GP:stä autolla saavutettiin toinen sija ja keskeytys, kun Heidfeld ajoi toiseksi ja Kubica keskeytti Kazuki Nakajiman törmättyä häneen. Malesian GP:ssä Kubica ajoi autolla toiseksi ja Heidfeld kuudenneksi. Lisäksi Hedifeld ajoi kilpailun nopeimman kierroksen. Bahrainin GP:ssä Kubica ajoi paalulta kilpailun kolmanneksi. Heidfeld oli neljäs. Lisäksi talli nousi valmistajien MM-sarjan johtoon.


title: BMW Sauber F1.08

text: Turkin GP:ssä tallilla oli suuria vaikeuksia renkaiden lämmittämisen kanssa. Kilpailussa Kubica nousi viidennestä lähtörudusta neljänneksi ja Heidfeld yhdeksännestä lähtöruudusta viidenneksi. Monacon GP:ssä Kubica oli jälleen palkintokorokkeella, tällä kertaa hän sijoittui toiseksi. Kanadan GP:ssä talli saavutti historiansa ensímmäisen voiton kaksoisvoitolla järjestyksessä Kubica-Heidfeld. Voitto oli samalla Kubican uran ja Puolan historian ensimmäinen.


title: BMW Sauber F1.08

text: Pohjois-Amerikan ainoan kilpailun jälkeen tallia odotti niin sanotusti "paluu arkeen". Kubica sijoittui Ranskan GP:ssä viidenneksi ja Heidfeld kolmanneksitoista.


title: BMW Sauber F1.08

text: Lihavointi tarkoittaa paalupaikkaa ja "kursivointi" kilpailun nopeinta kierrosta. Asteriski (*) tarkoittaa kauden olevan kesken ja sijoituksen olevan tämänhetkinen.


title: Alta Car and Engineering Company

text: Alta Car and Engineering Company oli brittiläisen Geoffrey Taylorin perustama autourheilutalli. Se osallistui viiteen Formula 1 -sarjan MM-kilpailuun kausilla –, joista paras tulos oli Geoff Crossleyn ajama yhdeksäs sija vuoden 1950 Belgian GP:ssä. F1-sarjan ulkopuolisissa kilpailuissa talli onnistui ajamaan muutaman palkintosijan. Talli osallistui myös ylämäkikilpailuihin. Kilpa-autojen lisäksi Alta Car and Engineering Company valmisti myös moottoreita.


title: Helvettiin jäätynyt

text: "Helvettiin jäätynyt" on industrial metal -yhtye Ruoskan ensimmäinen singlejulkaisu sen viidenneltä studioalbumita "Rabies".


title: Helvettiin jäätynyt

text: ”Helvettiin jäätynyt” -kappaleen lisäksi levyllä on kaksi Turmion Kätilöistä tutun MC Raaka Peen tekemää remiksausta kappaleista ”Irti” ja ”Kosketa”.


title: Tietäjä (lehti)

text: Tietäjä oli teosofisen seuran suomalaisen osaston äänenkannattaja, jota julkaisi Teosofinen Kirjakauppa ja Kustannusliike sekä myöhemmin O.Y. Tietäjä. Lehti ilmestyi vuosien 1908–1920 välillä, minkä jälkeen lehden nimeksi tuli Ruusu-Risti — okkultinen aikakauskirja. Lehti aloitti nimellä Omatunto vuonna 1905 ja muutettiin Tietäjäksi vuonna 1908 lehden päätoimittajaksi tulleen Pekka Ervastin aloitteesta.


title: Loparex

text: Loparex Group on erikois- ja irrokepapereita valmistava konserni. Konsernin liikevaihto on noin 400 miljoonaa euroa vuodessa. Tehtaat sijaitsevat Alankomaissa, Yhdysvalloissa, Intiassa ja Kiinassa. Konsernin omistaa hollantilainen pääomasijoitusyhtiö AAC Capital Partners (aikaisemmalta nimeltään ABN Amro Capital).


title: Loparex

text: Vuonna 1906 kamariherra Hjalmar Linder perusti sulfaattiselluloosaa tuottavan tehtaan Lohjan Pitkäniemeen. Yhtiön nimeksi tuli tuolloin Lojo Cellulosafabriks Ab.


title: Loparex

text: Vuonna 1929 yhtiö siirtyi Haarlan suvun omistukseen.


title: Loparex

text: Tuotanto monipuolistui, kun vuonna 1938 valmistui tehtaan ensimmäinen paperikone. Samana vuonna yhtiön nimeksi tuli Lohja-Kotka Oy.


title: Loparex

text: Paperin jalostus tehtaassa alkoi vuonna 1963. Vuonna 1968 yhtiön osakekanta siirtyi Joutseno-Pulpille.


title: Loparex

text: Sellun valmistus päättyi vuonna 1979, ja vuonna 1980 Joutseno-Pulp yhdistyi Rauma-Repolaan. Vuonna 1983 Lohja-Kotka Oy:n uudeksi nimeksi tuli Lohjan Paperi Oy. Vuonna 1985 Lohjan Paperi osti englantilaisen Sterling Coated Materials Ltd:n.


title: Loparex

text: 1990-luvulla yhtiö siirtyi emoyhtiönsä mukana ensin vuonna 1990 Repolaan ja vuonna 1995 UPM-Kymmeneen. Vuonna 1998 Lohjan Paperi osti yhdysvaltalaisen Daubert Coated Products Inc:in.


title: Loparex

text: Vuonna 2001 Lohjan Paperi osti hollantilaisen Rexam Releasen. Hieman myöhemmin yhtiö nimeksi tuli Loparex Oy. Vuonna 2004 yhtiö avasi tehtaan Kiinan Guangzhouhun. Tehtaan avajaisiin osallistui muun muassa silloinen ulkomaankauppaministeri Paula Lehtomäki.


title: Loparex

text: Yhtiön omistaja vaihtui vuonna 2005, kun ABN Amro osti yhtiön koko osakekannan UPM-Kymmeneltä. Vuonna 2008 Loparex group myi Suomessa ja Isossa-Britanniassa sijaitsevat tehtaansa Mondi Groupille.


title: Loparex

text: Loparex Oy oli Loparex Groupin Suomen tytäryhtiö, joka toimi osana Loparex Groupia syyskuuhun 2008 saakka. Yhtiöllä oli reilut 400 työntekijää Lohjan paperitehtaassa. Huhtikuussa 2008 Loparex Group ilmoitti myyvänsä Suomen ja Britannian tehtaansa, mukaan lukien Loparex Oy:n, eteläafrikkalaiselle Mondille.


title: Omatunto (lehti)

text: Omatunto oli teosofinen aikakauslehti, jonka perustivat Pekka Ervast, Veikko Palomaa ja Martti Humu vuonna 1905. Vastaavaksi toimittajaksi valittiin Martti Humu. Vuonna 1908 Ervast sai lehden julkaisuoikeudet, jonka jälkeen lehti jatkoi ilmestymistään nimellä Tietäjä.


title: Sormen keskinivel

text: Sormen keskinivel () muodostuu sormen tyvijäsenen ja keskijäsenen välille. Kavio- ja sorkkaeläimillä niveltä kutsutaan kehäniveleksi.


title: Matti Korteniemi

text: Matti Korteniemi (s. 1955) on suomalainen poliitikko ja opettaja.


title: Matti Korteniemi

text: Politiikkaan Korteniemi tuli mukaan vuoden 2004 kuntavaaleissa Lounais-Lapin Vihreiden ehdokkaana. Hän toimi Lapin vihreiden puheenjohtajana 2008–2011. Korteniemi oli Tornion kaupunginvaltuutettu 2009–2012 ja sosiaali- ja terveyspalvelujen lautakunnan jäsen. Korteniemi oli myös Lapin Liiton valtuuston ja tarkastuslautakunnan jäsen vuosina 2009–2012.


title: Matti Korteniemi

text: Korteniemi on harrastanut järjestötoimintaa olemalla muun muassa Matemaattisten aineiden opettajien liitto MAOLin hallituksessa vuosina 1999–2005, Opetusalan Ammattijärjestö OAJ:n Tornion paikallisyhdistyksen hallituksessa ja myös Tornion Rotarit-toiminnassa. Korteniemi on matemaattisten aineiden lehtori Putaan koulussa Torniossa. Hän on naimisissa.


title: Sør Arena

text: Sør Arena on IK Start -jalkapallojoukkueen kotistadion Norjan Kristiansandissa. Se sijaitsee Lundin kaupunginosassa. Stadion avattiin vuoden 2007 jalkapallokauden alkua varten. Stadionilla pidetään myös konsertteja. Maaliskuussa 2009 talousvaikeuksiin joutunut IK Start myi loput stadionista pääsponsorilleen ja omistajalleen Sparebanken Sør -pankille 2600 kruunulla. Jo aiemmin noin puolet stadionin konttoritiloista oli ollut Rasmussengruppenin omistuksessa.


title: Sør Arena

text: Stadion rakennettiin korvaamaan vanhentunut Kristiansandin stadion pääasiassa jalkapalloa varten, joten siinä ei ole esimerkiksi juoksuratoja katsomoiden ja ruohomaton välillä. Kaikki jalkapallokatsomopaikat ovat katettuja. Peruskatsomoiden lisäksi stadionilla on 16 sponsoriaitiota ja muun muassa 500-paikkainen gourmet-ravintola. Tiloissa toimivat myös Startin hallinto, myymälä ja harjoittelutilat. Jalkapallo-otteluiden yleisöennätys on 14 448, kaudella 2007.


title: Sør Arena

text: Stadion on rakennettu myös laajamittaisia konsertteja varten. Yli 20 000 katsojaa kerännyt ensikonsertti oli 26. kesäkuuta 2007, esiintyjänä Elton John.


title: Koskikarat

text: Koskikarat ("Cinclus") on varpuslintusuku, joka kuuluu koskikarojen heimoon (Cinclidae).


title: Koskikarat

text: Koskikarat ovat kottaraisen kokoisia ja saman muotoisia, juoksevan veden äärellä eläviä varpuslintuja. Niitä on 5 lajia, jotka elävät etäällä toisistaan. Ne syövät pääasiassa vesihyönteisiä ja nilviäisiä, joita ne saalistavat sukeltamalla ja uimalla puron pohjaan ja kävelemällä vastavirtaan. Sukeltaessa niiden sierainten peitoksi vetäytyy ohut kalvo. Sukupuolet ovat samanvärisiä.


title: Koskikarat

text: Koskikarat pesivät tavallisesti virtaavan veden tuntumassa. Pyöreä pesä on isokokoinen. Munat ovat valkoisia ja niitä on tavallisesti 4 tai 5. Haudonta-aika on 12–18 päivää. Poikaset viipyvät pesässä noin 3 viikkoa.


title: Koskikarat

text: Koskikarat


title: NRO

text: NRO (The National Reconnaissance Office) on yksi Yhdysvaltain 16 tiedustelupalveluista. NRO on Yhdysvaltain puolustusministeriön alainen virasto. Se operoi Yhdysvaltain vakoilusatelliitteja ja rahoittaa niiden suunnittelun ja rakentamisen. NRO työskentelee läheisesti NSA:n (Kansallinen turvallisuusvirasto), NGA:n, CIA:n ja DIA:n kanssa kooten kaikki satelliiteilla ja ilma-aluksilla kerätyn tiedusteluaineiston.


title: NRO

text: Vuoden 2010 huhtikuussa NROn johtaja Bruce Carlson vaati organisaation salaisen budjetin nostamista mm. teknologian kehityksen rahoitusta varten. Tämä tapahtui sen jälkeen, kun sekä NOAAn ja puolustusministeriön yhteinen NPPOESS-satelliittiurakka ja NASAn Constellation-ohjelma katkaistiin suurten kustannusylitysten vuoksi - nämä tilausten peruutukset merkitsevät avaruusteollisuudelle tulon menetyksiä. Vuoden 2010 syyskuussa NROn johtaja valitti rahoituksensa marginaalisuutta, koska budjetti on pysynyt dollarimäärässä vakiona. Satojen miljoonien dollarien rahoituksella tilataan vuosittain Raytheonilta, Northtrop-Grummanilta, Boeingilta (mm. Future Imagery Architecture -tilaus) ja Lockheed-Martinilta.


title: Timo Boll

text: Timo Boll (s. 8. maaliskuuta 1981 Erbach) on saksalainen ammattimainen pöytätennispelaaja, joka pelaa pöytätenniksen Bundesliigassa, Borussia Düsseldorfin joukkueessa.


title: Timo Boll

text: Hän on voittanut viisi Euroopan-mestaruutta, joista kaksi kaksinpelissä (2002 ja 2007), kaksi nelinpelissä (2002 ja 2007) sekä yhden joukkuekilpailussa (2007). Lisäksi hänellä on kansainvälisistä arvokisoista kolme Euroopan TOP-12-turnauksen voittoa, kaksi maailmancupin voittoa, yksi Euroopan supercupin voitto, kaksi Mestarien liigan voittoa, kaksi MM-hopeaa, joista toinen nelinpelissä ja toinen joukkuekilpailussa, yksi MM-pronssi joukkuekilpailussa, kolme joukkuekilpailun EM-hopeaa sekä kaksi EM-pronssia, joista toinen nelinpelissä ja toinen joukkuekilpailussa. Vuonna 2003 hän oli pöytätenniksen maailmanrankinglistan ykkössijalla.


title: Timo Boll

text: Pekingissä 2008 Boll voitti ensimmäisen olympiamitalinsa, kun Saksa sijoittui joukkuekilpailussa hopealle. Saksan joukkue, johon kuuluivat Bollin lisäksi Dimitrij Ovtcharov ja Christian Süß, hävisi finaalissa maailman ykkösjoukkueelle Kiinalle selvästi.


title: Timo Boll

text: Hän on vasenkätinen, kättelyotetta käyttävä pelaaja, jonka tehokkain ase on rystypuolen huippukierteinen drive-lyönti. Hänet tunnetaan myös äärimmäisen nopeasta kämmenpuolen loop-lyönnistään.


title: Arzani-Volpini

text:
Arzani-Volpini (tunnettu myös nimellä Scuderia Volpini) oli italialainen Formula 1 -talli, jonka perustivat Gianpaolo Volpini ja Egidio Arzani.
Talli osallistui vain yhteen Formula 1 -kilpailuun, vuoden Italian GP:hen. Luigi Piotti ajoi autoa, mutta ei päässyt starttaamaan kilpailuun.


title: Tommi Koivistoinen

text: Tommi Petteri Koivistoinen (s. 10. heinäkuuta 1970 Tampere) on entinen suomalainen jalkapallomaalivahti.


title: Tommi Koivistoinen

text: Koivistoinen on Tampereen Ilveksen kasvatti, joka oli voittamassa A-nuorten SM-pronssia vuonna 1987. Hän nousi Ilveksen edustusjoukkueeseen vain 18-vuotiaana pelaten lähes 30 ottelua kahden vuoden aikana. 1990 Ilveksessä voitetun Suomen Cupin jälkeen Koivistoinen siirtyi Poriin. Hän edusti uransa aikana yhteensä kahdeksaa eri seuraa. Hän voitti urallaan kahdesti Veikkausliiga-mestaruuden, vuonna 1993 FC Jazzissa ja vuonna 1997 Helsingin Jalkapalloklubissa. HJK:ssa pelatessaan Koivistoinen torjui myös Mestarien liigassa. Koivistoinen on valittu Veikkausliigan legendaksi vuonna 2008. Uransa jälkeen Koivistoinen toimi AC Allianssin joukkueenjohtajana.


title: Peccatum

text: Peccatum oli vuosina 1999–2006 toiminut norjalainen avant-garde metal -yhtye. Yhtyeen musiikissa oli vaikutteita esimerkiksi black metalista, progressiivisesta metallista, goottimetallista ja monista muista metallin ulkopuolelle sijoittuvista tyyleistä.


title: Peccatum

text: Yhtyeen perustivat laulaja Ihriel (oikea nimi Heidi Solberg Tveitan), hänen aviopuolisonsa Ihsahn (tunnetun black metal -yhtye Emperorin jäsen) ja Ihrielin veli Lord PZ. Peccatum julkaisi yhteensä kolme albumia ja kaksi EP:tä. Yhtyeen viimeinen albumi "Lost in Reverie" joka julkaistiin Lord PZ:n erottua yhtyeestä, muutti Peccatumin musiikkia klassiseen ja kokeelliseen suuntaan.


title: Peccatum

text: Yhtye lopetti toimintansa 4. maaliskuuta 2006, jonka jälkeen Ihriel on jatkanut musiikin tekemistä Star of Ash -yhtyeessä ja Ihsahn on keskittynyt soolouraansa.


title: Peccatum

text: Studioalbumit


title: Peccatum

text: EP:t


title: Adeccoligaen

text: Adecco-liiga () on Norjan toiseksi ylin jalkapalloilun sarjataso. Vuoteen 2005 saakka sarjan nimenä oli "1. divisjon", minkä jälkeen se sai nykyisen nimensä monikansallisen Adecco-työvoimanvälitysyhtiön sponsoroinnin seurauksena.